
18 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1720 


ΑΠΟΦΑΣΕΙΣ 

Αριθμ. Φ.ΕΦΚΑ/οικ.224 24/861 

Κανονισμός Οικονομικής Οργάνωσης και Λογι¬ 
στικής Λειτουργίας του Ενιαίου Φορέα Κοινωνι¬ 
κής Ασφάλισης (Ε.Φ.Κ.Α.). 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 70 παρ. 10 του ν. 4387/2016 
(85 Α'). 

2. Τις διατάξεις του ν.4270/2014 (143 Α') «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις». 

3. Τις διατάξεις του άρθρου 63 του 3518/2006 (272Α') 
«Αναδιάρθρωση των κλάδων του Τ.Σ.Μ.Ε.Δ.Ε. και ρύθ¬ 
μιση άλλων θεμάτων αρμοδιότητας του Υπουργείου 
Απασχόλησης και Κοινωνικής Προστασίας». 

4. Τις διατάξεις του π.δ. 80/2016 (ΦΕΚ 145 Α'). 

5. Τις διατάξεις του π.δ. 80/1997 (ΦΕΚ 68 Α'). 

6. Τις διατάξεις του β.δ. 776/1972 (ΦΕΚ 228 Α') και του 
ν.δ. 496/1974 (ΦΕΚ 204 Α'). 

7. Τις διατάξεις των άρθρων 249-280 του Αστικού Κώ¬ 
δικα. 

8. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας 
(ΦΕΚ 180 Α'). 

9. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210 Α'). 

10. Την υπ'αριθμ. 42 απόφαση της 18/21-12-2016 Συ- 
νεδρίασηςτουΔ,Σ.του Ε.Φ.Κ.Α. (ΑΔΑ:ΩΔΚ04691ΩΓ-ΓΤΚ). 

11. Την αριθ. Φ.ΕΦΚΑ/οικ.59522/2205/29-12-2016 
(ΦΕΚ 4486/2016, Β') υπουργική απόφαση. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπουργική απόφαση Φ.ΕΦΚΑ/ 
οικ.59522/2205/29-12-2016 (ΦΕΚ 4486/2016, Β') «Κα¬ 


νονισμός Οικονομικής Οργάνωσης και Λογιστικής Λει¬ 
τουργίας του Ενιαίου Φορέα Κοινωνικής Ασφάλισης 
(Ε.Φ.Κ.Α)», ως εξής: 

ΚΕΦΑΛΑΙΟ Α' 

ΓΕΝΙΚΑ 

Άρθρο 1 

Πεδίο Εφαρμογής - Γενικές Διατάξεις 

1. Η οικονομική και λογιστική λειτουργία του Ενιαί¬ 
ου Φορέα Κοινωνικής Ασφάλισης που λειτουργεί με τη 
μορφή Ν.Π.Δ.Δ., αναφερόμενου στο εξής με τον όρο 
«Ε.Φ.Κ.Α.» ή «Φορέας» διέπεται από τις διατάξεις του 
ν. 4270/2014 κατά το μέρος που αφορά τους Φορείς Γε¬ 
νικής Κυβέρνησης, του ν. 4446/2016, του π.δ. 80/2016 
και του παρόντος κανονισμού. 

2. Η εποπτεία και ο έλεγχος στον Φορέα ασκείται από 
τις αρμόδιες υπηρεσίες του Υπουργείου Εργασίας Κοι¬ 
νωνικής Ασφάλισης και Κοινωνικής Αλληλεγγύης. 

3. Ο Ε.Φ.Κ.Α. συγκροτείται από έναν Κλάδο Κύριας 
Ασφάλισης και Λοιπών Παροχών. Στον Ε.Φ.Κ.Α. εντάσ¬ 
σεται με οικονομική και λογιστική αυτοτέλεια το Κέντρο 
Είσπραξης Ασφαλιστικών Οφειλών (ΚΕΑΟ). 

4. Η ακίνητη περιουσίατουΤαμείου ανήκει στο κλάδο 
Κύριας Ασφάλισης και Λοιπών Παροχών. 

Άρθρο 2 

Γενικές Αρχές Διαχείρισης 

Η διαχείριση των οικονομικών του Ε.Φ.Κ.Α. διέπεται 
από τις ακόλουθες αρχές δημοσιονομικής διαχείρισης: 

Α. Αρχή της χρηστής δημοσιονομικής διαχείρισης. 
Ειδικότερα αυτή η αρχή εξειδικεύεται: 
αα. Αρχή της οικονομικότητας 
ββ. Αρχή της αποδοτικότητας 
γγ. Αρχή της αποτελεσματικότητας 
Β. αρχή της υπευθυνότητας και της λογοδοσίας. 

Γ. αρχή της διαφάνειας. 

Δ. αρχή της ειλικρίνειας. 

Άρθρο 3 

Οικονομικό Έτος 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 720/18.05.2017 


1. Οικονομικό έτος είναι η χρονική περίοδος που πε¬ 
ριλαμβάνει τις διαχειριστικές, διοικητικές και λογιστικές 
πράξεις, που έχουν σχέση με τη διαχείριση των εσόδων 
και εξόδων και των περιουσιακών γενικά στοιχείων του 
Ε.Φ.Κ.Α. 

2. Το Οικονομικό έτος της διαχείρισης του Ε.Φ.Κ.Α. αρ¬ 
χίζει την 1 η Ιανουάριου και λήγει την 31 η Δεκεμβρίου 
του ιδίου ημερολογιακού έτους. 

3. Η λογιστική χρήση του Ε.Φ.Κ.Α. ταυτίζεται με το οι¬ 
κονομικό έτος. 

ΚΕΦΑΛΑΙΟ Β' 

ΠΡΟΫΠΟΛΟΓΙΣΜΟΣ 

Άρθρο 4 

Έννοια και Περιεχόμενο Προϋπολογισμών 

1. Προϋπολογισμός είναι η διοικητική πράξη, με την 
οποία προσδιορίζονται τα έσοδα και καθορίζονται τα 
όρια των εξόδων - πιστώσεων του Ε.Φ.Κ.Α. για κάθε οι¬ 
κονομικό έτος. 

2. Τα έσοδα και έξοδα του προϋπολογισμού ταξινο¬ 
μούνται κατά είδος, ομάδα και κατηγορία, ανάλογα με 
την αιτία και τη φύση τους, σύμφωνα με τα οριζόμενα 
στο ισχύον Λογιστικό Σχέδιο και στην εκάστοτε ισχύου- 
σα απόφαση του Υπουργού Οικονομικών της παρ. 2 του 
άρθρου 62 του ν. 4270/2014 όπως αντικαταστάθηκε με 
τις διατάξεις του άρθρου 10 του ν. 4337/2015. 

3. Στον προϋπολογισμό του Ε.Φ.Κ.Α. επισυνάπτονται ει¬ 
δικοί πίνακες, στους οποίους αναγράφονται οι πιστώσεις, 
σε βάρος των οποίων επιτρέπεται η έκδοση ενταλμάτων 
προπληρωμής καθώς και επιτροπικών ενταλμάτων. Οι 
πίνακες αυτοί μπορούν να τροποποιούνται κατά τη δι¬ 
άρκεια εκτέλεσης του Προϋπολογισμού με απόφαση του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης, ύστερα από πρόταση του Δ.Σ του 
Ε.Φ.Κ.Α. 

4. Πέρα από το σχέδιο του προϋπολογισμού, αναγρά¬ 
φονται επιπλέον σε ειδικό πίνακα οι πιστώσεις, σε βάρος 
των οποίων θα πραγματοποιούνται οι πάσης φύσεως 
επενδύσεις είτε από ίδια Κεφάλαια του Φορέα, είτε από 
Κεφάλαια της Ευρωπαϊκής Ένωσης και άλλων Διεθνών 
Οργανισμών. Σε έτερο ειδικό πίνακα εμφανίζεται το προ- 
βλεπόμενο ταμειακό υπόλοιπο της 31ης Δεκεμβρίου 
του προηγούμενου οικονομικού έτους από το έτος που 
αφορά ο Προϋπολογισμός και χρησιμοποιείται στην ανα¬ 
κεφαλαίωση για την κάλυψη ενδεχομένου ελλείμματος. 

5. Τα Έσοδα και Έξοδα του Οργανισμού προσδιορίζο¬ 
νται για κάθε οικονομικό έτος με τον Προϋπολογισμό, ο 
οποίος αποτελείται από: 

α.Τον Προϋπολογισμό του Κλάδου Κύριας Ασφάλισης 
και Λοιπών Παροχών. 

β. Τον Π ροϋπολογισμό του Κέντρου Είσπραξης Ασφα¬ 
λιστικών Οφειλών (ΚΕΑΟ). 

Στο σκέλος των εσόδων του Προϋπολογισμού του 
Κλάδου Κύριας Ασφάλισης και Λοιπών Παροχών περι¬ 
λαμβάνονται: 

1 .Τα έσοδα από τις ασφαλιστικές εισφορές των ασφα¬ 
λισμένων και εργοδοτών, οι πρόσοδοι περιουσίας, η 


απόδοση των κεφαλαίων και των αποθεματικών, καθώς 
και κάθε άλλο έσοδο και πόρος που θεσμοθετείται υπέρ 
αυτού. 

Τα έσοδα από τις προβλεπόμενες εισφορές υπέρ των 
φορέων, τομέων, κλάδων και λογαριασμών που εντάσ¬ 
σονται στον Ε.Φ.Κ.Α., οι πρόσοδοι περιουσίας, καθώς 
και η απόδοση των κεφαλαίων και των αποθεματικών 
αυτών και κάθε άλλο έσοδο και πόρος που προβλέπεται 
από διάταξη νόμου. 

2. Τα έσοδα επιχορηγήσεων από τον Κρατικό Προϋ¬ 
πολογισμό (τακτικός & ΠΔΕ). 

3. Τα έσοδα από Ειδικούς Λογαριασμούς. 

4. Εισφορές και πάσης φύσεως πόροι που εισπράττο- 
νταν από τους εντασσόμενους φορείς, τομείς, κλάδους 
και λογαριασμούς και αποδίδονταν σε τρίτους φορείς, 
τομείς, κλάδους και λογαριασμούς, σύμφωνα με την κεί¬ 
μενη νομοθεσία. 

5. Έσοδα από λοιπές πηγές. 

Στο σκέλος των εξόδων του Προϋπολογισμού περι¬ 
λαμβάνονται: 

1. Οι από την εκάστοτε ισχύουσα Νομοθεσία προβλε¬ 
πόμενες παροχές πάσης φύσεως (παροχές κύριας σύντα¬ 
ξης, προσυνταξιοδοτικές παροχές, παροχές ασθένειας 
σε χρήμα, ειδικά προνοιακά επιδόματα και κάθε άλλη 
παροχή σε χρήμα ή υπηρεσίες, για τις οποίες καθίσταται 
αρμόδιος ο Ε.Φ.Κ.Α.). 

2. Οι δαπάνες εκμεταλλεύσεως και διαχειρίσεως κινη¬ 
τής και ακίνητης περιουσίας αυτού. 

3. Οι δαπάνες διοικήσεως (συμπεριλαμβανομένων των 
αποδοχών του προσωπικού του Φορέα). 

4. Αποδόσεις προς τρίτους των εισπραττόμενων υπέρ 
αυτών εσόδων. 

5. Δαπάνες επενδύσεων. 

6. Λοιπές δαπάνες. 

Άρθρο 5 

Κατάρτιση και έγκριση και 
δημοσιότητα Προϋπολογισμού 

1.0 Προϋπολογισμός κάθε οικονομικού έτους καταρ¬ 
τίζεται από τις οικονομικές υπηρεσίες του Φορέα σύμ¬ 
φωνα με τις ισχύουσες διατάξεις πριν από την έναρξη 
του οικονομικού έτους και υποβάλλεται για έγκριση στο 
Διοικητικό Συμβούλιο εντόςτων οριζόμενων προθεσμι¬ 
ών, συνοδευόμενος από την Εισηγητική Έκθεση, που 
περιέχει ανάλυση και αιτιολόγηση των επί μέρους κον- 
δυλίων των προβλεπομένων εσόδων και εξόδων. 

2.0 Προϋπολογισμός με την Εισηγητική Έκθεση, μετά 
την έγκρισή του από το Διοικητικό Συμβούλιο, υποβάλ¬ 
λεται για έγκριση στον Υπουργό Εργασίας Κοινωνικής 
Ασφάλισης και Κοινωνικής Αλληλεγγύης εντός των ορι¬ 
ζόμενων προθεσμιών από τις αρμόδιες υπηρεσίες του 
Υπουργείου. 

3. Η προθεσμία για την έγκριση του προϋπολογισμού 
καθώς και η διαδικασία που ακολουθείται εφόσον δεν 
έχει εγκριθεί εμπρόθεσμα, καθορίζονται από τις διατά¬ 
ξεις του άρθρου 63 του ν. 4270/2014 όπως ισχύει κάθε 
φορά. 

4. Μετά την έγκρισή του από το εποπτεύον Υπουργείο, 
ο αναλυτικός (ανά Κωδικό αριθμό εσόδου και εξόδου) 




Τεύχος Β' 1720/18.05.2017 

Προϋπολογισμός του Φορέα αναρτάται στο διαδίκτυο 
σύμφωνα με τις ισχύουσες διατάξεις. 

Άρθρο 6 

Πιστώσεις 

Πίστωση είναι το ποσό που αναγράφεται στον προ¬ 
ϋπολογισμό για την πληρωμή συγκεκριμένης δαπάνης 
και προσδιορίζεται από τον οικείο κωδικό αριθμό και 
κατονομασία, μέσα στα όρια του οποίου δύναται ο Δια- 
τάκτης να αναλαμβάνει υποχρεώσεις. 

Άρθρο 7 

Αρχή της ειδικότητας των πιστώσεων 

1. Οι πιστώσεις που αναγράφονται στον Προϋπολο¬ 
γισμό του ΕΦΚΑ πρέπει να είναι εξειδικευμένες και να 
χρησιμοποιούνται αποκλειστικά για αντιμετώπιση των 
δαπανών για τις οποίες προβλέφθηκαν. 

2. Κατ' εξαίρεση επιτρέπεται σε περίπτωση ανεπάρ¬ 
κειας κάποιων πιστώσεων του προϋπολογισμού του 
ΕΦΚΑ και με την προϋπόθεση ότι δεν υπάρχουν ή δεν 
επαρκούν τα αποθεματικά του, να αυξάνονται αυτές με 
απόφαση των αρμοδίων οργάνων, που εγκρίνουν τον 
προϋπολογισμό με ταυτόχρονη ισόποση μείωση άλλων 
πιστώσεων. 

Οι πιστώσεις για αποδοχές τακτικού προσωπικού, συ¬ 
ντάξεις, βοηθήματα και επιδόματα δεν είναι δεκτικές 
μείωσης, εκτός αν ορίζεται διαφορετικά από νόμο ή άλλη 
διάταξη. 

3. Δεν επιτρέπεται η έναρξη της διαδικασίας για την 
εκτέλεση έργου, προμήθειας υπηρεσιών καθώς και τη 
διενέργεια προμήθειας, αν δεν υπάρχει στον προϋπο¬ 
λογισμό σχετική πίστωση. 

Άρθρο 8 

Αποθεματικά 

Στον ετήσιο προϋπολογισμό δύναται να εγγράφονται 
πιστώσεις για αποθεματικά (τακτικό, έκτακτο, ειδικό). 

α) Τακτικό Αποθεματικά, που χρησιμοποιείται απο¬ 
κλειστικά για συμπλήρωση των πιστώσεων, που δεν 
επαρκούν και που υπολογίζεται μέχρι του ποσού που 
ορίζεται από την ετήσια σχετική εγκύκλιο του Υπουρ¬ 
γείου Εργασίας Κοινωνικής Ασφάλισης και Πρόνοιας ή 
άλλη σχετική διάταξη. 

β) Έκτακτο Αποθεματικά, που χρησιμοποιείται απο¬ 
κλειστικά για την κάλυψη εκτάκτων δαπανών, που δεν 
ήταν δυνατόν να προβλεφθούν κατά τη σύνταξη του 
προϋπολογισμού και που υπολογίζεται σε ποσοστό 
σύμφωνα με τα οριζόμενα και για το Τακτικό Αποθε- 
ματικό. 

Η χρήση του τακτικού και του έκτακτου αποθεματικού 
πραγματοποιείται με βάση διάταξη νόμου ή υπουργική 
απόφαση. 

γ. Ειδικό Αποθεματικά, που χρησιμοποιείται αποκλει¬ 
στικά για την κάλυψη αποδοχών του προσωπικού, που 
θα προσληφθεί κατά τη διάρκεια του έτους και για το 
οποίο υπάρχει σχετική έγκριση πρόσληψης. 


Άρθρο 9 

Εγγραφή πιστώσεων διαρκούσης 

της εκτέλεσης του προϋπολογισμού 

Ο προϋπολογισμός του ΕΦΚΑ εκτελείται σύμφωνα με 
τις ισχύουσες διατάξεις και τις εγκυκλίους των Υπουρ¬ 
γείων Οικονομικών και Εργασίας, Κοινωνικής Ασφάλισης 
και Κοινωνικής Αλληλεγγύης. 

Κατά τη διάρκεια της εκτέλεσης του προϋπολογισμού 
του ΕΦΚΑ επιτρέπεται με απόφαση των αρμοδίων για την 
έγκριση αυτού οργάνων, εγγραφή στον προϋπολογισμό 
των εξόδων των πιστώσεων ισόποσων προς τα έσοδα 
που πραγματοποιούνται: 

α) Από αδιάθετα υπόλοιπα χρηματικών ενταλμάτων 
προπληρωμής 

β) Από επιστροφή ποσών που καταβλήθηκαν αχρε- 
ώστητα, για επαύξηση των πιστώσεων σε βάρος των 
οποίων εκδόθηκε ένταλμα πληρωμής. 

γ) Από έσοδα που προορίζονται κατά τη ρητή διάταξη 
νόμου για αντιμετώπιση ορισμένης δαπάνης, με αύξηση 
της πίστωσης της δαπάνης αυτής. 

Άρθρο 10 

Αναμόρφωση Προϋπολογισμού 

1. Κατά τη διάρκεια της εκτέλεσης του προϋπολογι¬ 
σμού επιτρέπεται η αναμόρφωσή του. 

α. με αύξηση πιστώσεων Κωδικών Εξόδων και ταυτό¬ 
χρονα ισόποση μείωση των πιστώσεων άλλων Κωδικών 
Εξόδων. 

β. με εγγραφή νέων πιστώσεων και ταυτόχρονα ισόπο¬ 
ση μείωση εγγεγραμμένων πιστώσεων άλλων Κωδικών 
Εξόδων. 

γ. με εγγραφή πιστώσεων ισόποσων με τα έσοδα που 
προβλέπονται στο άρθρο 9 του παρόντος. 

δ. Με χρήση ταμειακού υπολοίπου για τις περιπτώσεις 
που προβλέπονται στην εκάστοτε ισχύουσα εγκύκλιο 
εκτέλεσης του προϋπολογισμού. 

2. Η ανωτέρω αναμόρφωση ενεργείται με αποφάσεις 
των αρμοδίων για την έγκριση του προϋπολογισμού 
οργάνων. 

Άρθρο 11 

Έξοδα 

1. Έξοδα Προϋπολογισμού είναι οι πληρωμές που 
πραγματοποιούνται σε βάρος των πιστώσεών του, στη 
διάρκεια του οικονομικού έτους, στο οποίο αναφέρεται 
ο προϋπολογισμός, ανεξάρτητα από τη χρονική περίοδο 
στην οποία δημιουργήθηκε η υποχρέωση για πληρωμή. 

2. Όλα τα έξοδα πραγματοποιούνται με έκδοση χρη¬ 
ματικού εντάλματος πληρωμής. 

3. Ως χρόνος πραγματοποίησης της πληρωμής θεω¬ 
ρείται ο χρόνος εξόφλησηςτου Χρηματικού εντάλματος 
πληρωμής 

4. Βεβαιωμένες δικαστικώς (έντοκα) εκπρόθεσμες 
οφειλές του ΕΦΚΑ προς το Δημόσιο ή ΝΠΔΔ ή ΝΠΙΔ ή 
ΦΚΑ ή Φυσικά πρόσωπα, επιβαρύνονται με ποσοστό έξι 
τοις εκατό (6%) ετησίως ως νόμιμο τόκο και τόκο υπερη¬ 
μερίας από την ημερομηνία επίδοσης της αγωγής, εκτός 
εάν διαφορετικά ορίζεται από ειδικό νόμο. 

5. Η απόδοση στους τρίτους των υπέρ αυτών εισπρά¬ 
ξεων διενεργείται κατά τη διάρκεια του οικονομικού 

έτους είσπραξης και σε καμία περίπτωση οι εν λόγω ει¬ 
σπράξεις δεν χρησιμοποιούνται για την κάλυψη τυχόν 
ελλείμματος. 

Άρθρο 12 

Ανάληψη Υποχρέωσης Δαπάνης 

Η ανάληψη υποχρέωσης δαπάνης ρυθμίζεται σύμφω¬ 
να με τις διατάξεις του π.δ. 80/2016 όπως ισχύει κάθε 
φορά. 

Άρθρο 13 

Έλεγχος - Εκκαθάριση και 

Εντολή Πληρωμής των Δαπανών 

1. Οι δαπάνες του Ε.Φ.Κ.Α. ελέγχονται και εκκαθαρίζο¬ 
νται από την Οικονομική Υπηρεσία του, βάσει νομίμων 
δικαιολογητικών στοιχείων, που είναι θεωρημένα από 
τον οικείο διατάκτη ή το εξουσιοδοτημένο όργανο, αυτε- 
πάγγελτα δε όσες φορές υπάρχουν στις υπηρεσίες αυτές 
πλήρη δικαιολογητικά και τα οποία αποδεικνύουν την 
απαίτηση κατά του Ε.Φ.Κ.Α. 

2. Η εκκαθάριση των δαπανών του Ε.Φ.Κ.Α. ενεργείται 
με πράξη, η οποία συντάσσεται με βάση αναλυτική κα¬ 
τάσταση που συνοδεύει τα οικεία δικαιολογητικά, στην 
οποία καταχωρίζεται αριθμητικά και ολογράφως το χρη¬ 
ματικό ποσό που εκκαθαρίζεται. 

Η πράξη αυτή μονογράφεται από τα υπηρεσιακά όργα¬ 
να που ελέγχουν τα δικαιολογητικά, υπογράφεται δε και 
από τον προϊστάμενο της υπηρεσίας που εκκαθαρίζεται 
η δαπάνη και διαβιβάζεται, με εσωτερική εντολή, στο 
αρμόδιο τμήμα για την έκδοση εντάλματος. 

3. Υπεύθυνος για την πληρότητα και ορθότητα των 
δικαιολογητικών κάθε εκκαθαριζόμενης δαπάνης είναι 
κατά κύριο λόγο ο υπάλληλος που διενήργησε τον έλεγ¬ 
χο και ο προϊστάμενος της υπηρεσίας που εκκαθαρίζεται 
η δαπάνη. 

4. Στην περίπτωση εκκαθάρισης περισσοτέρων απαι¬ 
τήσεων ενός ή περισσοτέρων δικαιούχων, επισυνάπτεται 
στα δικαιολογητικά και συγκεντρωτική κατάσταση των 
επί μέρους ποσών των αναλυτικών καταστάσεων. 

Στην κατάσταση αυτή συντάσσονται οι προβλεπόμε- 
νες από τις παραγρ. 1 και 2 του παρόντος άρθρου πρά¬ 
ξεις θεώρησης και εκκαθάρισης της δαπάνης. 

5. Στην περίπτωση διορθώσεων στην πράξη εκκαθά¬ 
ρισης, οι διορθωτέοι αριθμοί ή οι διορθωτέες λέξεις δια¬ 
γράφονται με μια μόνη κόκκινη γραμμή, η δε αναγραφή 
του ορθού γίνεται, με παραπομπή ή και με παρεγγραφή. 

Οι διορθώσεις αυτές μονογράφονται από τον υπάλλη¬ 
λο που εκκαθαρίζει τη δαπάνη. 

6. Εάν κατά τον έλεγχο των δικαιολογητικών από την 
Οικονομική Υπηρεσία διαπιστωθούν ελλείψεις και ατέ¬ 
λειες, αυτά επιστρέφονται για συμπλήρωση και διόρθω¬ 
ση στις αρμόδιες κατά περίπτωση υπηρεσίες του Ε.Φ.Κ.Α. 

7. Στην περίπτωση εκδήλωσης ασυμφωνίας μεταξύ 
της αρμόδιας υπηρεσίας και της οικονομικής υπηρεσίας, 
αυτή επιλύεται σύμφωνα με τις διατάξεις του άρθρου 26 
του ν. 4270/2014 όπως ισχύει κάθε φορά. 

8. Στις περιπτώσεις που δεν ασκείται προληπτικός 
έλεγχος εφαρμόζονται οι διατάξεις των άρθρων 86-88 
του ν. 4446/2016. 


Άρθρο 14 

Δικαιολογητικά εκκαθάρισης των δαπανών 

1. Οπου από τις κείμενες διατάξεις δεν ορίζονται δι- 
καιολογητικά δαπανών, θα εκκαθαρίζονται με βάση τα 
δικαιολογητικά, που προβλέπονται από τις ισχύουσες 
στο Δημόσιο Διατάξεις για ανάλογες περιπτώσεις. 

2. Τα δικαιολογητικά του Ε.Φ.Κ.Α., με βάση τα οποία εκ- 
δίδεται το χρηματικό ένταλμα ή άλλος τίτλος πληρωμής, 
σφραγίζονται με τον αριθμό του χρηματικού εντάλμα¬ 
τος, το οποίο συνοδεύουν ή στο οποίο επισυνάπτονται. 

3. Στα δικαιολογητικά των δαπανών δε συγχωρείται 
η ύπαρξη παρεγγραφών, ιαγραφών, ξεσμάτων ή άλλων 
αλλοιώσεων. 

4. Για την εφαρμογή των διατάξεων του προηγουμένου 
άρθρου η Οικονομική Υπηρεσία του Ε.Φ.Κ.Α. παρακολου¬ 
θεί την εξέλιξη των υποχρεώσεων, που αναλαμβάνονται 
σε σχέση με την ύπαρξη πίστωσης, ουδεμία δε πράξη 
ανάληψης υποχρέωσης υπογράφεται από το διατάκτη 
(κύριο ή δευτερεύοντα), εάν η υπηρεσία αυτή δε βε¬ 
βαιώσει εγγράφως, ότι υπάρχει πίστωση και δε γίνεται 
υπέρβασή της. 

Άρθρο 15 

Έκδοση Χρηματικών Ενταλμάτων 

1. Τα χρηματικά εντάλματα συντάσσονται σε έντυπα 
που έχουν στέλεχος, το οποίο αποκόπτεται σε τέσσερα 
τουλάχιστον αντίγραφα. 

Απ' αυτά, το πρώτο αποτελεί το πρωτότυπο, το δεύτε¬ 
ρο και τρίτο τα αντίγραφα και το τελευταίο το στέλεχος 
του εντάλματος. 

Στην ένδειξη "συνημμένα" των χρηματικών ενταλμά¬ 
των σημειώνονται περιληπτικά τα δικαιολογητικά, στα 
οποία βασίζεται η έκδοσή τους. 

Για διάκριση των αντιγράφων και του στελέχους από 
το πρωτότυπο και μεταξύ των, αναγράφονται σ'αυτά με 
κεφαλαία γράμματα, αντίστοιχα, οι ενδείξεις ΑΝΤΙΓΡΑΦΟ 
ΓΙΑΤΡΑΠΕΖΑ, ΑΝΤΙΓΡΑΦΟ ΓΙΑ ΕΛΕΓΚΤΙΚΟ ΣΥΝΕΔΡΙΟ ΚΑΙ 
ΣΤΕΛΕΧΟΣ. 

2. Η συμπλήρωση του πρωτοτύπου του χρηματικού 
εντάλματος ενεργείται με οποιοδήποτε μέσο, που εξα¬ 
σφαλίζει ανεξίτηλη γραφή. 

Τα χρηματικά εντάλματα δεν επιτρέπεται να φέρουν 
ξέσματα, προσθήκες, αλλοιώσεις, διαγραφές και παρεγ- 
γραφές. 

3. Σε κοινές και ομοειδείς απαιτήσεις περισσοτέρων δι¬ 
καιούχων επιτρέπεται η έκδοση ενός μόνου χρηματικού 
εντάλματος εφόσον οι πληρωμές πραγματοποιούνται 
μέσω ΕΑΠ. 

Στην περίπτωση αυτή στο πρωτότυπο του εντάλματος 
επισυνάπτεται ονομαστική κατάσταση των δικαιούχων, 
που περιλαμβάνει σε ίδιες στήλες όλα τα στοιχεία που 
προσδιορίζουν την ταυτότητα του δικαιούχου, την αιτία 
πληρωμής, το ποσό της απαίτησης καθενός, τις τυχόν 
αναλογούσες στο ποσό αυτό κρατήσεις υπέρ του Δη¬ 
μοσίου και Τρίτων, το απομένον μετά την αφαίρεση των 
κρατήσεων αυτών ποσό και τα αθροίσματα των ποσών 
κάθε στήλης. 

Στην κατάσταση αυτή συντάσσεται πράξη εκκαθάρι¬ 
σης, όπως ορίζεται στη παραγρ. 2 του άρθρου 13. 

4. Επιτρέπεται η έκδοση χρηματικού εντάλματος, με 

βάση δικαιολογητικά που είναι συνημμένα σε άλλο εκδο- 
θέν χρηματικό ένταλμα. Στην περίπτωση αυτή στα αντί¬ 
γραφα και στο στέλεχος αυτού σημειούται παραπομπή 
στο χρηματικό ένταλμα, στο οποίο έχουν επισυναφθεί 
τα δικαιολογητικά. 

5. Η έκδοση των χρηματικών ενταλμάτων μπορεί να 
διενεργείται και μηχανογραφικά. 

Άρθρο 16 

Θεώρηση Χρηματικών Ενταλμάτων. 

1. Τα χρηματικά εντάλματα υπογράφονται από τον 
Προϊστάμενο της Διεύθυνσης Οικονομικού, και από 
τον Προϊστάμενο του αρμόδιου Τμήματος, ή από τους 
αναπληρωτές τους και μονογράφονται από το συντάκτη 
τους. Στις περιφερειακές Δ/νσεις από τον Δ/ντή της Πε¬ 
ριφερειακής Δ/νσης και τον Προϊστάμενο τουΤμήματος 
Οικονομικού. 

Αριθμούνται με τη σειρά καταχώρισής τους στο ημε¬ 
ρολόγιο χρηματικών ενταλμάτων και καταχωρίζονται 
στα οικεία βιβλία. 

Στη συνέχεια, τα πρωτότυπα των χρηματικών ενταλ¬ 
μάτων, όπου απαιτείται μαζί με τα αντίγραφά τους και 
τα δικαιολογητικά που τα συνοδεύουν, αποστέλλονται 
με κατάσταση, που συντάσσεται σε δύο αντίγραφα, στην 
αρμόδια Υπηρεσία Ελέγχου, όπως ισχύει κάθε φορά για 
την άσκηση του προληπτικού ελέγχου, όπου προβλέ- 
πεται. 

Τα χρηματικά εντάλματα, μετά τη θεώρησή τους από 
την εκάστοτε αρμόδια Υπηρεσία Ελέγχου, επαναφέρο- 
νται μαζί με μια από τις καταστάσεις στην Υπηρεσία που 
τα εξέδωσε. 

2. Τα χρηματικά εντάλματα, που επιστρέφονται αθε¬ 
ώρητα από την εκάστοτε αρμόδια Υπηρεσία Ελέγχου, 
διαγράφονται από την κατάσταση της παραγρ. 1 του 
παρόντος άρθρου με ερυθρά γραμμή, η δε επαναφορά 
τους ενεργείται με έγγραφο και κατάσταση, που φέρει 
τον ίδιο αριθμό και την ένδειξη "δις" ή "τρις" ανάλογα με 
τον αριθμό της επαναφοράς. 

3. Τα χρηματικά εντάλματα, μετά την θεώρησή τους 
από τον την εκάστοτε αρμόδια Υπηρεσία Ελέγχου, εξο¬ 
φλούνται σύμφωνα με τις διατάξεις του παρόντος. 

4. Εφόσον δεν ασκείται προληπτικός έλεγχος από την 
εκάστοτε αρμόδια Υπηρεσία Ελέγχου, τα πρωτότυπα 
των χρηματικών ενταλμάτων μαζί με τα σχετικά δικαι- 
ολογητικά τους φυλάσσονται από την Οικονομική Υπη¬ 
ρεσία του Φορέα, προκειμένου να υποβληθούν με τον 
Απολογισμό στο Ελεγκτικό Συνέδριο για τον έλεγχο που 
προβλέπεται από τις κείμενες διατάξεις. 

5. Τα χρηματικά εντάλματα παραδίδονται μόνον από 
υπάλληλο του Φορέα στην εκάστοτε αρμόδια Υπηρεσία 
Ελέγχου και πάντοτε με απόδειξη. 

6. Ουδεμία μεταβολή στα στοιχεία του χρηματικού 
εντάλματος, που αναφέρονται στις διατάξεις της παραγρ. 
2 του άρθρου 39, επιτρέπεται μετά τη θεώρηση αυτού. 

Σε κάθε περίπτωση μεταβολής των στοιχείων το ένταλ¬ 
μα ακυρώνεται και εκδίδεται νέο. 

7. Η ακύρωση των χρηματικών ενταλμάτων, τα οποία 
για οιονδήποτε λόγο δεν έχουν εξοφληθεί, ενεργείται με 
πράξη του διατάκτη της δαπάνης στο πρωτότυπο του 
χρηματικού εντάλματος και καταχωρίζεται με ερυθρά 
γραφή στα οικεία βιβλία. 


Το χρηματικό ένταλμα που ακυρώθηκε, εφόσον έχει 
θεωρηθεί από την εκάστοτε αρμόδια Υπηρεσία Ελέγχου, 
επαναφέρεται σ' αυτόν με έγγραφο για την καταχώρη- 
ση της ακύρωσης και επιστροφής στον Φορέα που το 
εξέδωσε. 

Άρθρο 17 

Πληρωμές Δαπανών 

1. Οι δαπάνες που εκκαθαρίζονται από την Οικονομική 
Υπηρεσία του Ε.Φ.Κ.Α., πληρώνονται με βάση χρηματικά 
εντάλματα, που εκδίδονται από την ανωτέρω Υπηρεσία. 

2. Μετά χρηματικά εντάλματα εντέλλεται η καταβολή 
του συνολικού χρηματικού ποσού της οφειλής. 

3. Εξαιρετικά για αποδοχές, συντάξεις μηνός Ιανουάρι¬ 
ου, βοηθήματα, μερίσματα και επιδόμστα που ανάγονται 
στο πρώτο τρίμηνο κάθε έτους, μπορεί να εκδίδονται 
μέσα στο μήνα Δεκέμβριο χρηματικό ένταλμα με τήρη¬ 
ση λογαριασμών εκτός προϋπολογισμού, που τακτοποι¬ 
ούνται με συμψηφιστικές εγγραφές κατά την έναρξη του 
Οικονομικού έτους. 

4. Οι δαπάνες επενδύσεων του Ε.Φ.Κ.Α. ενεργούνται 
με χρηματικό ένταλμα. 

5. Οι μεταφορές κεφαλαίου από λογαριασμό Πιστωτι¬ 
κού Οργανισμού σε λογαριασμό άλλου Πιστωτικού Ορ¬ 
γανισμού ή του ιδίου, ενεργούνται με εντολή μεταφοράς, 
από τα εξουσιοδοτημένα από το ΔΣ όργανα. 

6. Σε κάθε χρηματικό ένταλμα ή άλλο τίτλο πληρωμής 
επισυνάπτονται, με ευθύνη του αρμοδίου οργάνου που 
εκδίδει αυτό, τα δικαιολογητικά στοιχεία που προβλέ- 
πονται από τις κείμενες διατάξεις, όπως αυτές ισχύουν 
κάθε φορά. 

Άρθρο 18 

Εξόφληση Χρηματικών Ενταλμάτων 

1. Ο Προϊστάμενος του αρμόδιου τμήματος του Φο¬ 
ρέα, όταν παραλάβει το χρηματικό ένταλμα ή άλλο τίτλο 
πληρωμής, που εξέδωσε η Οικονομική Υπηρεσία του, 
οφείλει με προσωπική ευθύνη να ελέγχει αυτό, σύμφωνα 
με τις κείμενες διατάξεις. 

Ειδικότερα, ο έλεγχος που ενεργείται σ'αυτό συνίστα- 
ται: 

α. Προκειμένου για χρηματικά εντάλματα που υπόκει- 
νται στον προληπτικό έλεγχο του Ελεγκτικού Συνεδρίου, 
στο εάν αυτά φέρουν όλα τα εξωτερικά στοιχεία, που 
ορίζονται από τους νόμους, διατάγματα, αποφάσεις και 
κανονισμούς. 

β. Προκειμένου για χρηματικά εντάλματα ή άλλους 
τίτλους πληρωμής που δεν υπόκεινται στον προληπτικό 
έλεγχο της αρμόδιας Υπηρεσίας Ελέγχου όπως ισχύει 
κάθε φορά, στο εάν αυτά πληρούν τους εξωτερικούς 
τύπους γνησιότητας και εγκυρότητας, εάν είναι συνημ¬ 
μένα τα κατά νόμο δικαιολογητικά και εάν εκδόθηκαν 
μέσα στα όρια της πίστωσης, που έχει χορηγηθεί στο 
διατάκτη, ή της εξουσιοδότησης, που έχει παρασχεθεί 
από το νόμο στον εκκαθαριστή. 

2. Κάθε τυχόν έλλειψη ή ανωμαλία που ήθελε διαπι¬ 
στωθεί, αναφέρεται από τον Προϊστάμενος του αρμόδι¬ 
ου Τμήματος του Ε.Φ.Κ.Α. στο όργανο που εξέδωσε τον 
τίτλο πληρωμής, το οποίο επιμελείται για την τακτοποί¬ 
ηση αυτής, σύμφωνα με τις κείμενες διατάξεις. 

Εάν οι ελλείψεις ή ανωμαλίες είναι τυπικές, το ανωτέρω 
δε όργανο δεν κρίνει αυτές ως ουσιώδεις, ώστε να δικαι¬ 
ολογείται η άρνηση της πληρωμής, μπορεί με γραπτή 
εντολή του και ευθύνη του να διατάξει την εξόφληση 
των χρηματικών ενταλμάτων ή άλλων τίτλων πληρωμής. 

Το έγγραφο της άρνησης πληρωμής και η γραπτή 
εντολή του οργάνου αυτού επισυνάπτονται στο πρω¬ 
τότυπο του εξοφλούμενου τίτλου πληρωμής. 

3. Μετά τον έλεγχο, τα παραπάνω όργανα του Φορέα 
οφείλουν να ειδοποιήσουν με έγγραφο τον δικαιούχο 
του τίτλου πληρωμής, να προσέλθει ο ίδιος ή ο νόμιμος 
πληρεξούσιός του για την εξόφληση αυτού, στον Ε.Φ.Κ.Α. 
ή στον αρμόδιο Πιστωτικό Οργανισμό. 

4. Τα χρηματικά εντάλματα εξοφλούνται από τα αρμό¬ 
δια για την πληρωμή των δαπανών του Φορέα όργανα με 
εντολή σε χρέωση του τηρούμενου σε Τράπεζα ή άλλο 
Πιστωτικό Οργανισμό λογαριασμό του Φορέα, με την 
επίδειξη ταυτότητας ή με την προσκόμιση των προβλε- 
πόμενων από το νόμο δικαιολογητικών. 

5. Εάν οι πληρωμές του Ε.Φ.Κ.Α. ενεργούνται με εντο¬ 
λές μεταφοράς, δικαιολογητικά εξόφλησης των χρημα¬ 
τικών ενταλμάτων αποτελούν η αίτηση του δικαιούχου 
για τη μεταφορά και η απόδειξη εκτέλεσης της εντολής 
μεταφοράς της Τράπεζας. 

6. Η εξόφληση των χρηματικών ενταλμάτων ή άλλων 
τίτλων πληρωμής στηρίζεται σε πρωτότυπα δικαιολο- 
γητικά έγγραφα. 

Άρθρο 19 
Έσοδα 

1. Έσοδα του προϋπολογισμού είναι τα ποσά που 
προβλέπεται να εισπραχθούν κατά κωδικό αριθμό στη 
διάρκεια του οικονομικού έτους, στο οποίο αναφέρεται 
ο προϋπολογισμός, ανεξάρτητα από τη χρονική περίοδο 
που προέρχονται. 

2. Τα έσοδα λογιστικοποιούνται μόλις βεβαιωθούν, 
ανεξάρτητα από το χρόνο είσπραξής τους. 

Το βέβαιο της ύπαρξης του εσόδου πρέπει να προ¬ 
κύπτει από σχετικό βεβαιωτικό τίτλο είτε αυτός αφορά 
τη βεβαίωση της είσπραξης εσόδου (π.χ. οχΐΐΈίΐ) ή τη 
βεβαίωση της δημιουργίας της απαίτησης που απορρέει 
από το έσοδο με βάση έγγραφο του Φορέα(πχ. Πράξης 
επιβολής εισφορών) ή ακόμα έγγραφο του οφειλέτη που 
αποδέχεται οφειλή και κοινοποιεί την οφειλή του (π.χ. 
μισθοδοτικές καταστάσεις). 

3. Βεβαιωμένες δικαστικές απαιτήσεις του Ε.Φ.Κ.Α., από 
το Δημόσιο ή Ν.Π.Δ.Δ., Ν.Π.Ι.Δ. ή Φ.Κ.Α. ή από Φυσικά 
Πρόσωπα, επιβαρύνονται με τον νόμιμο τόκο και τόκο 
υπερημερίας από την ημερομηνία επίδοσης της αγωγής, 
εκτός εάν διαφορετικά ορίζεται από ειδικό νόμο. 

4. Η βεβαίωση των εσόδων από ασφαλιστικές εισφο¬ 
ρές θεωρείται ότι έχει πραγματοποιηθεί με τη χρέωση 
της οφειλής του οφειλέτη στους τηρούμενους από τον 
Ε.Φ.Κ.Α. σχετικούς λογαριασμούς με βάση τις σχετικές 
καταστάσεις. 

Άρθρο 20 
Είσπραξη Εσόδων 

1. Η είσπραξη των εσόδων του Ε.Φ.Κ.Α. ενεργείται δυ¬ 
νάμει νομίμων τίτλων, που εκδίδονται από τα αρμόδια 
όργανα είσπραξης του Ε.Φ.Κ.Α. 


2. Νόμιμοι τίτλοι βεβαίωσης και είσπραξης είναι τα πα¬ 
ραστατικά στοιχεία που προβλέπονται από τις κείμενες 
διατάξεις και από τα οποία προκύπτει ο οφειλέτης του 
Ε.Φ.Κ.Α., το είδος της οφειλής και το εισπρακτέο κατά 
οφειλέτη ποσό. 

3. Η καταβολή των εισφορών από τους ασφαλισμένους 
του Ε.Φ.Κ.Α. δύναται να γίνεται: 

α) Στα γραφεία των ΕΛΤΑ, με το σύστημα της ταχυ- 
πληρωμής. 

β) Στα υποκαταστήματα των Τραπεζών ή σε Ν.Π.Δ.Δ. 
με τα οποία ο Οργανισμός συνάπτει σύμβαση. 

γ) Με ηλεκτρονικά μέσα. 

Άρθρο 21 

Είσπραξη Καθυστερούμενων Εισφορών 

1. Οι υπέρ του Ε.Φ.Κ.Α. ασφαλιστικές εισφορές, σε πε¬ 
ρίπτωση καθυστέρησης πέραν από τη λήξη της προθε¬ 
σμίας καταβολής τους, επιβαρύνονται με πρόσθετα τέλη 
και λοιπές επιβαρύνσεις, όπως αυτά εκάστοτε ισχύουν. 

2. Οι απαιτήσεις του Ε.Φ.Κ.Α. από ληξιπρόθεσμες ει¬ 
σφορές, πρόσθετα τέλη και επιβαρύνσεις, που προβλέ- 
πονται από τις ισχύουσες διατάξεις, εισπράττονται από 
τον Ε.Φ.Κ.Α., κατ'εφαρμογή των διατάξεων της εκάστοτε 
νομοθεσίας, που διέπει την αναγκαστική είσπραξη των 
Δημοσίων Εσόδων. 

3. Τίτλοι βεβαίωσης και είσπραξης των ανωτέρω απαι¬ 
τήσεων κατά ΚΕΔΕ αποτελούν πράξεις του Φορέα που 
συντάσσονται είτε από τα αρμόδια για την είσπραξη 
των εσόδων του Φορέα τμήματα ή γραφεία, είτε από τα 
εξουσιοδοτημένα από το Δ.Σ. για το σκοπό αυτό όργανα 
του Οργανισμού. 

4. Από της επιδόσεως αντιγράφου του ως άνω τίτλου 
βεβαίωσης με πρόσκληση για την πληρωμή, ο οφειλέτης 
μπορεί, σε περίπτωση αμφισβήτησης, να ασκήσει εντός 
προθεσμίας 30 ημερών αίτηση ενστάσεως ενώπιον των 
Διοικητικών Τοπικών Επιτροπών Ενστάσεων. 

5. Η άσκηση, στην προβλεπόμενη προθεσμία, ενώπι¬ 
ον του Δ.Σ. του Φορέα ή των εξουσιοδοτούμενων από 
αυτό οργάνων για αναθεώρηση κατά των βεβαιώσεων 
των οργάνων του Φορέα, δεν αναστέλλουν την εκτέλεση 
των εν λόγω τίτλων. 

6. Με απόφαση του Δ.Σ. του Ε.Φ.Κ.Α. πλήρως αιτιολο¬ 
γημένη, παρέχεται η ευχέρεια της εξόφλησης σε μηνιαίες 
δόσεις των καθυστερουμένων ασφαλιστικών εισφορών 
μετά των πρόσθετων τελών και λοιπών επιβαρύνσεων, 
σύ μφωνα με τις εκάστοτε διατάξεις του όπως κάθε φορά 
ισχύουν. 

7. Για τις επιδόσεις και την εκτέλεση χρησιμοποιούνται 
αρμόδιοι κατά τόπο Δικαστικοί Επιμελητές ή διενεργού- 
νται ηλεκτρονικά σύμφωνα με τις κείμενες διατάξεις, 
ενώ ιδιώτες δικηγόροι χρησιμοποιούνται για τις νομικές 
υποθέσεις. Αμφότεροι ορίζονται κατόπιν επιλογής από 
κατάλογο που εγκρίνει το Δ.Σ. του Ε.Φ.Κ.Α. 

Άρθρο 22 

Διαχείριση Βεβαιωθέντων Εσόδων 

1. Η μείωση των βεβαιωθέντων εσόδων του Ε.Φ.Κ.Α. 
που προκύπτει με βάση διάταξη νόμου ή απόφαση αρ¬ 
μοδίου Δικαστηρίου ή Επιτροπής ή άλλης Διοικητικής 
Αρχής ενεργείται με απόφαση του Προϊσταμένου της 
αρμόδιας Διεύθυνσης, μετά από σχετική έκθεση εκκαθά- 

ρισης των βεβαιωθέντων εσόδων εσόδων, που συντάσ- 
σεται από τις αρμόδιες υπηρεσίες που έχουν εκδώσει τον 
τίτλο, με τον οποίο βεβαιώθηκε το σχετικό ποσό. 

2. Η έκθεση εκκαθάρισης των βεβαιωθέντων εσόδων 
περιλαμβάνει τα εξής στοιχεία: 

α. Τον Τίτλο της αρμόδιας Διεύθυνσης του Ε.Φ.Κ.Α. που 
τη συντάσσει. 

β. Το είδος και το οικονομικό έτος του εσόδου που 
εκπίπτεται. 

γ. Τον αύξοντα αριθμό της Έκθεσης, 
δ. Το ονοματεπώνυμο και τη διεύθυνση του δικαιού¬ 
χου. 

ε.Τα ποσά της βεβαίωσης αυτών που αναλογούν και 
εκπίπτονται αναλυμένα σε κωδικούς αριθμούς εσόδων 
ή εκτός προϋπολογισμού λογαριασμούς. 

στ. Την αιτία της έκπτωσης (αριθμός και ημερομηνία 
σχετικής απόφασης ή άλλο δικαιολογητικό). 
ζ.Τον αριθμό και την ημερομηνία βεβαίωσης, 
η. Τον αριθμό και την ημερομηνία του σχετικού γραμ¬ 
ματίου είσπραξης. 

3. Δικαιολογητικό για την μείωση των βεβαιωθέντων 
εσόδων και τυχόν επιστροφής χρέους αποτελούν: 

α. Η αίτηση του δικαιούχου 
β. Η έκθεση εκκαθάρισης επιστροφής εσόδων 
γ.Το πλήρες αντίγραφο της απόφασης και γενικά κάθε 
τίτλος, με τον οποίο θεμελιώνεται η επιστροφή και 
δ. Η απόδειξη πληρωμής του χρέους. 

4. Εάν κατά την εκκαθάριση δε διαπιστωθεί ληξιπρόθε¬ 
σμο χρέος του δικαιούχου, εκδίδεται χρηματικό ένταλμα 
από τις αρμόδιες υπηρεσίες και αποστέλλεται σχετική 
ειδοποίηση σ'αυτόν. 

Σε αντίθετη περίπτωση ενεργείται οίκοθεν συμψηφι¬ 
σμός από το Φορέα. 

5. Η νομιμοποίηση των δικαιούχων γίνεται σύμφωνα 
με όσα ισχύουν από τις διατάξεις του άρθρου 18 της 
παρούσης απόφασης. 

Άρθρο 23 

Επιστροφή ποσών αχρεωστήτως εισπραχθέντων 

1. Στις περιπτώσεις είσπραξης ποσών αχρεωστήτως, η 
επιστροφή αυτών γίνεται με αίτηση του δικαιούχου, με 
απόφαση του Προϊσταμένου της αρμόδιας Διεύθυνσης 
μετά από σχετική έκθεση εκκαθάρισης, που συντάσσεται 
από τις αρμόδιες υπηρεσίες που έκαναν την είσπραξη. 

2. Η σχετική έκθεση εκκαθάρισης περιλαμβάνει τα εξής 
στοιχεία: 

α. Τον τίτλο της αρμόδιας Διεύθυνσης του Ε.Φ.Κ.Α. που 
τη συντάσσει. 

β.Το ονοματεπώνυμο του δικαιούχου, 
γ. Τα στοιχεία της απόδειξης είσπραξης, 
δ. Το ποσό και την αιτία της επιστροφής, που διατυπώ¬ 
νεται με σαφήνεια και υπογράφεται αρμοδίως. 

3. Εάν κατά την εκκαθάριση δεν διαπιστωθεί ληξι- 
πρόθεσμη οφειλή του δικαιούχου, εκδίδεται χρηματικό 
ένταλμα από τις αρμόδιες υπηρεσίες και αποστέλλεται 
σχετική ειδοποίηση σ' αυτόν. Σε αντίθετη περίπτωση 
ενεργείται οίκοθεν συμψηφισμός από τον Φορέα. 

4. Η νομιμοποίηση των δικαιούχων γίνεται σύμφωνα 
με όσα ισχύουν από τις διατάξεις της παρούσης από¬ 
φασης. 


5. Εισφορές ασφαλισμένων Κλάδου Σύνταξης αχρεω¬ 
στήτως εισπραχθείσες επιστρέφονται ατόκως, με αίτηση 
του ασφαλισμένου ή και αυτεπάγγελτα από την υπηρε¬ 
σία. Το δικαίωμα προς επιστροφή παραγράφεται μετά 
παρέλευση 5ετίας από τη λήξη του οικονομικού έτους, 
εντός του οποίου καταβλήθηκαν οι εισφορές. 

6. Ασφαλιστικές εισφορές κλάδου Σύνταξης καταβλη- 
θείσες από τους ασφαλισμένους, που ενώ διέκοψαν την 
άσκηση του επαγγέλματος, συνέχιζαν να καταβάλλουν, 
επιστρέφονται άτοκα με αίτησή τους ή και αυτεπάγγελτα. 

Άρθρο 24 

Επιστροφή εσόδων Δημοσίου, 

Νομικών Προσώπων καιΤρίτων 

1. Στις περιπτώσεις που από την εκκαθάριση προκύ¬ 
πτει υποχρέωση επιστροφής ποσών, γιατί εισπράχθηκαν 
αχρεωστήτως έσοδα υπέρ Δημοσίου, Νομικών Προσώ¬ 
πων και Τρίτων, η αρμόδια υπηρεσία του Φορέα κατα¬ 
βάλλει, με χρηματικό ένταλμα στο δικαιούχο το επιστρε- 
φόμενο ποσό, μετά από απόφαση του Προϊσταμένου 
της Διεύθυνσης Οικονομικών Διαχείρισης του Ε.Φ.Κ.Α. 
και ενημερώνει το αρμόδιο τμήμα να προβεί σε παρα¬ 
κράτηση του σχετικού ποσού από τις εισπράξεις του 
μήνα. Η παρακράτηση γίνεται με την έκδοση σχετικού 
συμψηφιστικού δελτίου. 

2. Αν δεν υπάρχουν εισπράξεις υπέρ του Δημοσίου, 
Νομικών Προσώπων και Τρίτων, ο Ε.Φ.Κ.Α. αποστέλλει 
σ'αυτά έγγραφο, στο οποίο αναγράφεται ο δικαιούχος, 
η αιτία και το ποσό επιστροφής με αντίγραφο έκθεσης 
εκκαθάρισης για την απ'ευθείας επιστροφή απ'αυτά του 
σχετικού ποσού στο δικαιούχο, ακολουθουμένης της 
διαδικασίας που ορίζεται στο άρθρο 23 τη παρούσης. 

Άρθρο 25 

Συμψηφισμός Επιστρεφόμενων Ποσών 

Στην περίπτωση που ο δικαιούχος ποσού που επιστρέ- 
φεται είναι οφειλέτης του Ε.Φ.Κ.Α. για χρέος ληξιπρόθε¬ 
σμο, γίνεται συμψηφισμός με απόφαση του Προϊστά¬ 
μενου της αρμόδιας Υπηρεσίας, είτε μετά από πρόταση 
του οφειλέτη, είτε οίκοθεν από τον Ε.Φ.Κ.Α. 

ΚΕΦΑΛΑΙΟ Γ' 

ΔΙΑΘΕΣΗ ΠΙΣΤΩΣΕΩΝ 

Άρθρο 26 

Διάθεση Πιστώσεων - Έκδοση Επιτροπικών 

ενταλμάτων 

1. Το Δ.Σ. του Ε.Φ.Κ.Α., ως κύριος διατάκτης αυτού, 
διαθέτει τις αναγραφόμενες στο Γενικό Προϋπολογι¬ 
σμό πιστώσεις, τις οποίες δύναται να μεταβιβάζει με 
επιτροπικά εντάλματα στα όργανα έγκρισης δαπα¬ 
νών (δευτερεύοντες διατάκτες) των Περιφερειακών 
Διευθύνσεων. 

Τα καθήκοντα του διατάκτη των δαπανών είναι ασυμ¬ 
βίβαστα προς τα καθήκοντα του εκκαθαριστού αυτών. 

2. Η μεταβίβαση στους δευτερεύοντες διατάκτες των 
πιστώσεων που είναι αναγκαίες, ενεργείται με επιτροπικά 
εντάλματα με φροντίδα τουΤμήματος Προϋπολογισμού 
της Διεύθυνσης Οικονομικού του Φορέα ύστερα από 
απόφαση του Δ.Σ του Ε.Φ.Κ.Α. 

3. Στα Επιτροπικά εντάλματα αναγράφονται: 

α. Ο αύξων αριθμός. 

β.Το Οικονομικό έτος. 

γ. Ο τίτλος. 

δ. Η Περιφερειακή Διεύθυνση στην οποία μεταβιβά¬ 
ζεται η πίστωση. 

ε. Ο Κωδικός Αριθμός Εξόδου και η κατονομασία της 
πίστωσης που μεταβιβάζεται. 

στ. Ο τόπος και ο χρόνος έκδοσης. 

ζ. Οι υπογραφές των αρμοδίων οργάνων της Οικονο¬ 
μικής Υπηρεσίας του Ε.Φ.Κ.Α., που εκδίδει το επιτροπικό 
ένταλμα. 

4. Τα Επιτροπικά εντάλματα συντάσσονται τουλάχι¬ 
στον σε τετραπλούν σε ειδικό έντυπο και υπογράφο¬ 
νται αρμόδια από τον Διοικητή του Ε.Φ.Κ.Α., το Γενικό 
Διευθυντή Οικονομικών Υπηρεσιών και Διοικητικής 
Υποστήριξης, τον Προϊστάμενο της Διεύθυνσης Οικο¬ 
νομικών Διαχείρισης και τον Προϊστάμενο του Τμήματος 
Προϋπολογισμού. 

5. Το πρωτότυπο του εντάλματος καθώς και δύο από 
τα αντίγραφα, μετά την καταχώρηση στα οικεία βιβλία, 
παραδίδεται στον οικείο Πάρεδρο ή Επίτροπο του Ελε¬ 
γκτικού Συνεδρίου, εφόσον ασκείται προληπτικός έλεγ¬ 
χος για τη θεώρηση, με αριθμημένο διανεμητικό πίνακα, 
εις διπλούν. 

Μετά την θεώρηση από τον Πάρεδρο ή Επίτροπο του 
Ελεγκτικού Συνεδρίου επιστρέφονται στη Διεύθυνση Οι¬ 
κονομικής Διαχείρισης εξέδωσε, η οποία αποστέλλει το 
πρωτότυπο του εντάλματος στον Πάρεδρο ή Επίτροπο 
της Περιφερειακής Διεύθυνσης και το αντίγραφο στον 
δευτερεύοντα διατάκτη. 

6. Σε περίπτωση που δεν ασκείται προληπτικός έλεγ¬ 
χος από το Ελεγκτικό Συνέδριο, αντίγραφα των επιτρο¬ 
πικών ενταλμάτων επισυνάπτονται στα παραστατικά του 
Απολογισμού, για τον κατασταλτικό έλεγχο, σύμφωνα με 
τις κείμενες διατάξεις. 

Άρθρο 27 

Υποχρεώσεις και ευθύνες 
δευτερευόντων Διατακτών 

1. Οι δευτερεύοντες διατάκτες εκδίδουν, σε βάρος των 
πιστώσεων που τους μεταβιβάζονται χρηματικά εντάλ¬ 
ματα για πληρωμή των πιστωτών του Φορέα και τους 
καταλογίζεται κάθε υπέρβαση της πίστωσης. 

2. Οι αλληλοδιαδοχικά μεταβιβαζόμενες πιστώσεις σε 
κάθε δευτερεύοντα διατάκτη, για το ίδιο οικονομικό έτος 
και για τον αυτό σκοπό αθροίζονται και αποτελούν μια 
και την αυτή πίστωση. 

3. Μέσα στο πρώτο δεκαήμερο κάθε μήνα, οι δευτε¬ 
ρεύοντες διατάκτες αποστέλλουν στην Οικονομική Υπη¬ 
ρεσία της Κεντρικής Υπηρεσίας του Ε.Φ.Κ.Α. ιδιαίτερη 
κατάσταση με τις πιστώσεις που μεταβιβάσθηκαν, τις 
υποχρεώσεις που αναλήφθηκαν και τα έξοδα που ενταλ- 
ματοποιήθηκαν σε βάρος των πιστώσεων του προϋπο¬ 
λογισμού του Φορέα, με βάση τις εγγραφές που έγιναν 
στα οικεία βιβλία τον προηγούμενο μήνα. 

4. Κάθε αριθμητικό λάθος που ήθελε διαπιστωθεί στα 
βιβλία των δευτερευόντων διατακτών, μετά την αποστο¬ 


λή της μηνιαίας κατάστασης στην Οικονομική Υπηρεσία 
της Κεντρικής Υπηρεσίας, διορθώνεται με ανάλογη εγ¬ 
γραφή, με ημερομηνία την ημέρα που διαπιστώθηκε και 
ενημερώνονται σχετικά οι αρμόδιες Υπηρεσίες. 

5. Κάθε πίστωση που έχει μεταβιβασθεί σε δευτερεύο¬ 
ντες διατάκτες, εάν δεν ανακληθεί, ισχύει μέχρι την λήξη 
του οικονομικού έτους. 

Μετά την λήξη οι πιστώσεις παύουν να είναι στη διά¬ 
θεση των δευτερευόντων διατακτών και επανέρχονται 
αυτοδίκαια στη διάθεση του κύριου διατάκτη. 

6. Ο δευτερεύων διατάκτης, μέσα στο πρώτο δεκαή¬ 
μερο από την λήξη του οικονομικού έτους, περιορίζει 
τις πιστώσεις που του μεταβιβάσθηκαν με βάση το ύψος 
των πραγματοποιηθεισών δαπανών, με πράξη του στα 
οικεία βιβλία. 

Στη συνέχεια αποστέλλει στον οικείο Πάρεδρο ή 
Επίτροπο του Ελεγκτικού Συνεδρίου, εφόσον ασκείται 
προληπτικός έλεγχος και στην Κεντρική Οικονομική Υπη¬ 
ρεσία του Φορέα ετήσια απολογιστική κατάσταση, για 
να ενημερώσουν τα οικεία βιβλία τους. 

7. Σε περίπτωση, που για οποιαδήποτε αιτία, δεν πρό¬ 
κειται να γίνει χρήση ολόκληρης ή μέρους της πίστωσης 
που έχει μεταβιβασθεί, αυτή ανακαλείται πριν από τη 
λήξη του οικονομικού έτους από τον κύριο διατάκτη, είτε 
αυτεπάγγελτα, είτε με πρόταση του δευτερεύοντος δια- 
τάκτη, με έκδοση ανακλητικού επιτροπικού εντάλματος. 

8. Τα ανακλητικά Επιτροπικά Εντάλματα συντάσσονται 
με ερυθρά γραφή και εκδίδονται με τον ίδιο τρόπο, όπως 
και τα επιτροπικά. 

9. Ουδεμία μεταβολή των στοιχείων εκδοθέντος Επι¬ 
τροπικού εντάλματος επιτρέπεται με διοικητική πράξη. 

ΚΕΦΑΛΑΙΟ Δ' 

ΠΡΟΠΛΗΡΩΜΕΣ 

Άρθρο 28 

Εντάλματα Προπληρωμής 

Η έκδοση ενταλμάτων προπληρωμής ρυθμίζεται σύμ¬ 
φωνα με τις διατάξεις των άρθρων 100 έως 104 του ν. 
4270/2014 όπως ισχύει κάθε φορά. 

ΚΕΦΑΛΑΙΟ Ε' 

ΠΑΓΙΕΣ ΠΡΟΚΑΤΑΒΟΛΕΣ 

Άρθρο 29 

Πάγιες προκαταβολές 

Η σύσταση και διαχείριση των παγίων προκαταβολών 
ρυθμίζεται σύμφωνα με τις διατάξεις των άρθρων 108 
έως 113 του ν. 4270/2014 όπως ισχύει κάθε φορά. 

Πάγιες προκαταβολές, που έχουν συσταθεί μέχρι τη 
δημοσίευση της παρούσης, παύουν να ισχύουν. 

ΚΕΦΑΛΑΙΟ ΣΤ' 

ΥΠΟΛΟΓΟΙ - ΕΥΘΥΝΕΣ - ΚΑΤΑΛΟΓΙΣΜΟΙ 

Άρθρο 30 

Έννοια και Εποπτεία Υπολόγων 

1. Υπόλογοι του Ε.Φ.Κ.Α. είναι όλοι, όσοι διαχειρίζονται 
έστω και χωρίς νόμιμη εξουσιοδότηση χρήματα, ένσημα, 
αξίες ή υλικό που ανήκει στον Ε.Φ.Κ.Α. 




Τεύχος Β' 1720/18.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


16239 


2. Οι υπόλογοι του Ε.Φ.Κ.Α. εποπτεύονται και ελέγχο¬ 
νται από το Δ.Σ. του Φορέα, τον Υπουργό Εργασίας, Κοι¬ 
νωνικής Ασφάλισης και Κοινωνικής Αλληλεγγύης, καθώς 
και από το Ελεγκτικό Συνέδριο. 

3. Οι ειδικές διατάξεις, που αφορούν λογοδοσία ενώ¬ 
πιον του Ελεγκτικού Συνεδρίου υπολόγων Νομικών Προ¬ 
σώπων, έχουν ανάλογη εφαρμογή και στους υπολόγους 
του Ε.Φ.Κ.Α. 

Άρθρο 31 

Ασυμβίβαστα Υπολόγων 

Τα καθήκοντα του υπολόγου διαχειριστή χρημάτων, 
αξιών ή υλικού του Φορέα είναι ασυμβίβαστα με τα κα¬ 
θήκοντα του διατάκτη και του Προϊσταμένου της Οικο¬ 
νομικής Υπηρεσίας του. 

Άρθρο 32 

Έλεγχος Ταμιακού Υπολοίπου 

1. Για την εξακρίβωση του ταμιακού υπολοίπου συ- 
ντάσσεται πράξη, που υπογράφεται από τον ελεγκτή και 
τον ταμία ή διαχειριστή. 

2. Με απόφαση του Δ.Σ. του Ε.Φ.Κ.Α., μπορεί να ορί¬ 
ζεται η συχνότητα του ελέγχου ου ταμιακού υπολοίπου, 
ανάλογα με τον όγκο των συναλλαγών του Φορέα. 

3. Με απόφαση του Δ.Σ. του Φορέα ορίζεται κάθε φορά 
το ανώτατο όριο χρημάτων, που μπορεί να έχει στα χέρια 
του ο υπόλογος διαχειριστής της πάγιας προκαταβολής. 

Άρθρο 33 

Ελλείμματα Υπολόγου 

1. Κάθε έλλειψη στη διαχείριση του υπολόγου χρη¬ 
μάτων, αξιών ή υλικού, που διαπιστώνεται με τη νόμιμη 
διαδικασία, αναπληρώνεται από τον υπόλογο μέσα σε 
48 ώρες, διαφορετικά τίθεται εκτός διαχείρισης και κα¬ 
ταλογίζεται η έλλειψη σε βάρος του με απόφαση του 
αρμοδίου οργάνου. 

Επίσης έλλειμμα χαρακτηρίζεται και κάθε πληρωμή, 
που δεν ανάγεται στην αρμοδιότητα του υπολόγου. 

2. Ελλείψεις χαρτοσήμου και λοιπών αξιών, με τα οποία 
εισπράττονται τυχόν τέλη ή δικαιώματα, καταλογίζονται 
σε χρήμα με βάση την τιμή διάθεσης. 

3. Κάθε έλλειψη υλικού καταλογίζεται σε χρήμα με 
βάση την τρέχουσα τιμή του κατά το χρόνο καταλογι¬ 
σμού, η οποία προσδιορίζεται από Επιτροπή που συ¬ 
γκροτείται με απόφαση του Δ.Σ. του Φορέα. 

4. Απαγορεύεται η ανάμειξη ξένων χρημάτων στη δια¬ 
χείριση του υπολόγου και για κάθε χρηματικό πλεόνασμα 
που εμφανίζεται στη διαχείριση συνιστάται παρακατα¬ 
θήκη, μέχρι να αποδειχθεί η αιτία αυτού. 

5. Ως έλλειμμα θεωρείται και κάθε μη σύννομη πλη¬ 
ρωμή. 

Οι πληρωμές αυτές καταλογίζονται εξ ολοκλήρου σε 
βάρος των υπολόγων και των αχρεωστήτως λαβόντων. 

Τα ποσά που καταβάλλονται στο Φορέα από τους υπο¬ 
λόγους επιστρέφονται σ' αυτούς, εφόσον εισπραχθούν 
αυτά και από τους αχρεωστήτως λαβόντες, κατόπιν αι- 
τήσεώς τους, σύμφωνα με τις κείμενες διατάξεις για την 
είσπραξη των εσόδων του Φορέα. 


ΚΕΦΑΛΑΙΟ Ζ' 

ΒΙΒΛΙΑ ΚΑΙ ΣΤΟΙΧΕΙΑ 

Άρθρο 34 

Λογιστικά Βιβλία 

1 .Τα λογιστικά βιβλία που τηρούνται υποχρεωτικά από 
τον Ε.Φ.Κ.Α. είναι τα εξής: 

α.- Βιβλίο Απογραφών και Ισολογισμών, στο οποίο κα¬ 
ταχωρίζονται η απογραφή, η ανάλυση του απολογισμού 
της διαχείρισης και ο Πίνακας Χρηματογράφων και οι οι¬ 
κονομικές καταστάσεις που προβλέπονται από το άρθρο 
1 του π.δ. 80/1997 όπως ισχύει κάθε φορά, 
β.- Συγκεντρωτικό Ημερολόγιο, 
γ.- Γενικό Καθολικό, 
δ.- Αναλυτικά Καθολικά, 
ε.- Αναλυτικά Ημερολόγια. 

στ.- Βιβλίο μηνιαίων Ισοζυγίων Γενικού και Αναλυτικών 
Καθολικών. 

ζ.- Βιβλίο Προϋπολογισμού, 
η.- Βιβλίο χρεογράφων, 
θ.- Βιβλίο Ταμείου. 

2. Κάθε άλλο βιβλίο που προβλέπεται από τις ισχύου- 
σες διατάξεις κάθε φορά. 

3. Τα αναφερόμενα στις προηγούμενες παραγράφους 
βιβλία μπορεί να τηρούνται και κατά το σύστημα των 
κινητών φύλλων αλλά σε κάθε περίπτωση η τήρηση γί¬ 
νεται μηχανογραφικά 

4. Το βιβλίο Απογραφών και Ισολογισμών καιτο Συγκε¬ 
ντρωτικό Ημερολόγιο θεωρούνται και μονογράφονται, 
πριν από την έναρξη των εγγραφών, από την αρμόδια 
Διεύθυνση του Εποπτεύοντος Υπουργείου. 

5. Τα υπόλοιπα λογιστικά βιβλία αριθμούνται πριν χρη¬ 
σιμοποιηθούν κατά σελίδα ή φύλλο και μονογράφονται 
κατά φύλλο από τον Προϊστάμενο της Διεύθυνσης Επι¬ 
θεώρησης του Φορέα, στην τελευταία δε σελίδα των 
συντάσσεται πράξη θεώρησης στην οποία αναφέρεται 
ο αριθμός των σελίδων ή των φύλλων, από τα οποία 
αποτελείται το βιβλίο και ο σκοπός για τον οποίο χρη¬ 
σιμοποιούνται. 

6. Την ανωτέρω θεώρηση μπορεί να φέρουν εκτός των 
υποχρεωτικών και τα λοιπά λογιστικά βιβλία και στοιχεία. 

Άρθρο 35 

Παραστατικά στοιχεία 

1. Για κάθε είσπραξη, πληρωμή ή μεταβολή της περι¬ 
ουσιακής κατάστασης του Ε.Φ.Κ.Α., έστω και λογιστική 
τακτοποίηση λογαριασμών απαιτείται η έκδοση παρα¬ 
στατικού διαχείρισης, το οποίο λαμβάνεται από αριθμη- 
μένα με αύξουσα αρίθμηση έντυπα. 

2. Τα παραστατικά διαχείρισης διακρίνονται σε: 
α. Γραμμάτια είσπραξης για τις εισπράξεις 

β. Εντάλματα πληρωμής για τις πληρωμές και 
γ. Δελτία Συμψηφισμού για τις μη ταμιακές εγγραφές. 

3. Οι εγγραφές στα λογιστικά βιβλία στηρίζονται στα 
παραστατικά του παρόντος άρθρου, στα οποία αναγρά¬ 
φεται η αιτία έκδοσης και μνημονεύεται κάθε αναγκαίο 
στοιχείο, με βάση το οποίο ενεργείται η διαχειριστική 
πράξη. 

4. Στην περίπτωση που τα δικαιολογητικά δεν συνο¬ 
δεύουν τα εκδιδόμενα παραστατικά, αλλά τηρούνται σε 

ιδιαίτερο αρχείο, μνημονεύεται η ένδειξη παραπομπής 
σ' αυτά. 

5. Τα παραστατικά διαχείρισης υπογράφονται από 
όργανα που ορίζονται με απόφαση του Δ.Σ του Φορέα. 

6. Για ομοειδείς εισπράξεις ή πληρωμές μπορεί να εκ- 
δίδεται ένα παραστατικό στοιχείο. 

7. Επιτρέπεται με απόφαση του Δ.Σ του Φορέα, μετά 
από έγκριση του Εποπτεύοντος Υπουργού, η καθιέρωση 
δύο ή περισσοτέρων σειρών ενταλμάτων πληρωμής, 
γραμματίων είσπραξης ή δελτίων συμψηφισμού για 
την πραγματοποίηση των κάθε είδους εισπράξεων και 
πληρωμών. 

8. Κατ' εξαίρεση, επιτρέπεται, προκειμένου για ομοει- 
δείς πληρωμές (Συντάξεων, Παροχών Ασθένειας, αποδο¬ 
χών προσωπικού, αποζημίωσης Συλλογικών Οργάνων 
και λοιπών Επιτροπών) η πληρωμή με βάση αποδείξεις 
ή καταστάσεις, που είναι νόμιμα θεωρημένες, με την 
προϋπόθεση ότι στο τέλος της ημέρας συντάσσεται 
συγκεντρωτική κατάσταση των πληρωμών που έγιναν 
και εκδίδεται σχετικό παραστατικό. 

9. Οταν η είσπραξη των εσόδων ενεργείται μέσω Τρά¬ 
πεζας ή άλλων Πιστωτικών Οργανισμών, ΔημοσίωνΤα- 
μείων, ή άλλων Νομικών Προσώπων Δημοσίου Δικαίου 
αποδεικτικό πληρωμής για τον καταβάλλοντα αποτελεί 
ο καθορισμένος τίτλος, βάσει του οποίου ενεργείται η 
είσπραξη. 

Οι εισπράξεις αυτές του Ε.Φ.Κ.Α. καταχωρίζονταιι ως 
έσοδά του στα βιβλία, με βάση τις έγγραφες αναγγελίες 
του ενεργήσαντοςτην είσπραξη. 

Άρθρο 36 

Είδη και Περιεχόμενο Ενταλμάτων Πληρωμής 
Ι.Τα εντάλματα πληρωμής ανάλογα με το σκοπό για 
τον οποίο εκδίδονται διακρίνονται σε: 
α. Τακτικά Εντάλματα Πληρωμής 
β. Εντάλματα Προπληρωμής 
γ. Εντάλματα Παγίας Προκαταβολής 

2. Στα τακτικά εντάλματα πληρωμής ή χρηματικά 
εντάλματα αναγράφονται: 

α. Ο αύξων αριθμός του εντάλματος και ο σχετικός 
αριθμός πρωτοκόλλου του εγγράφου, που συνοδεύει 
τα δικαιολογητικά. 
β.Το Οικονομικό έτος. 

γ. Ο Κωδικός Αριθμός του εξόδου, τον οποίο βαρύνει 
η δαπάνη. 

δ. Ο Φορέας σε βάρος του οποίου εκδίδεται. 
ε. Ο αύξων αριθμός της αναληφθείσης υποχρέωσης, 
στ. Ο αριθμός και η χρονολογία έκδοσης της οικεί¬ 
ας απόφασης του Δ.Σ του Ε.Φ.Κ.Α. για την εκτέλεση της 
δαπάνης. 

ζ.Το πληρωτέο ποσό ολογράφως και αριθμητικώς. 
η. Το ονοματεπώνυμο του δικαιούχου και κάθε άλλο 
στοιχείο που προσδιορίζει την ταυτότητά του, προκει¬ 
μένου δε για Νομικό Πρόσωπο, ο ακριβής τίτλος και η 
έδρα αυτού. 

θ. Η Τράπεζα, ο Πιστωτικός Οργανισμός ή η Υπηρεσία 
του ΕΦΚΑ που θα ενεργήσει την πληρωμή, 
ι. Ο τόπος και ο χρόνος έκδοσης, 
ια. Οι υπογραφές των αρμοδίων, σύμφωνα με τις κεί¬ 
μενες διατάξεις, οργάνων. 


Στο κάτω μέρος των χρηματικών ενταλμάτων ανα¬ 
λύεται η δαπάνη με την αναγραφή του πληρωτέου στο 
δικαιούχο ποσού και των κρατήσεων υπέρ του Δημοσίου 
και τρίτων. 

3. Στα χρηματικά εντάλματα προπληρωμής αναγρά¬ 
φονται τα στοιχεία που αναφέρονται στην παραγ. 2 του 
παρόντος, καθώς και η προθεσμία απόδοσης του λο¬ 
γαριασμού. 

4. Στα χρηματικά εντάλματα χορήγησης πάγιας προ¬ 
καταβολής του Ε.Φ.Κ.Α. αναγράφονται τα εξής στοιχεία: 

α. ο τίτλος του Φορέα. 

β. ο αριθμός του εντάλματος και ο σχετικός αριθμός 
της απόφασης για τη σύσταση της παγίας προκαταβο¬ 
λής. 

γ. το οικονομικό έτος. 

δ. ο εκτός προϋπολογισμού λογαριασμός "Πάγιες Προ¬ 
καταβολές", σε βάρος του οποίου εκδίδονται. 

ε. το ονοματεπώνυμο του διαχειριστή της παγίας προ¬ 
καταβολής και κάθε άλλο στοιχείο προσδιοριστικό της 
ταυτότητάς του. 

στ. το πληρωτέο ποσό ολόγραφα και αριθμητικά, 
ζ. η αιτιολογία της πληρωμής, 
η. ο τόπος και το χρόνος έκδοσής τους, 
θ. οι υπογραφές των αρμοδίων οργάνων. 

Άρθρο 37 

Αποδεικτικά Εισπράξεως 

1. Τα αρμόδια για την είσπραξη των εσόδων του 
Ε.Φ.Κ.Α. όργανα εκδίδουν αποδεικτικό είσπραξης όπου 
απαιτείται. 

2. Τα αποδεικτικά (γραμμάτεια) είσπραξης κάθε τύπου 
περιέχουν: 

α. Τον τίτλο του Ε.Φ.Κ.Α. και το ονοματεπώνυμο του 
εκδότη. 

β. Την διάκριση αυτού σε Α ή Β. 
γ.Το ονοματεπώνυμο του οφειλέτη, 
δ. Την αιτία της οφειλής, το οικονομικό έτος, στο οποίο 
ανήκει αυτή, τα στοιχεία βεβαίωσης, τον οικείο Κωδικό 
Αριθμό Εσόδου του Προϋπολογισμού ή τον εκτός προϋ¬ 
πολογισμού λογαριασμό και το ποσό που εισπράττεται, 
κατ'είδος εσόδου αριθμητικά, το σύνολο αριθμητικά και 
ολογράφως. 

ε.Τη χρονολογία έκδοσης. 

στ. Τις υπογραφές των αρμοδίων για την είσπραξη 
οργάνων. 

ζ.Την υπογραφή του καταθέτου. 

Άρθρο 38 

Δικαιολογητικά στοιχεία έκδοσης αποδεικτικού 

είσπραξης (Γραμμάτιο Είσπραξης) 

Δικαιολογητικά στοιχεία για την έκδοση αποδεικτικού 
είσπραξης αποτελούν: 

1. Οι διατάξεις νόμων. 

2. Οι τίτλοι βεβαίωσης, που προβλέπονται από την 
ισχύουσα νομοθεσία. 

3. Οι οριστικές και τελεσίδικες αποφάσεις των πολιτι¬ 
κών, ποινικών και διοικητικών δικαστηρίων. 

4. Οι αποφάσεις των πειθαρχικών συμβουλίων. 

5. Οι καταλογιστικές αποφάσεις του Ελεγκτικού Συ¬ 
νεδρίου. 

6. Κάθε άλλος τίτλος ή έγγραφο, που με την έκδοσή 
του δημιουργεί απαίτηση για τον Ε.Φ.Κ.Α. 

Άρθρο 39 

Τύπος και περιεχόμενο τίτλου βεβαίωσης 

1. Οι τίτλοι βεβαίωσης εκδίδονται από τα αρμόδια όρ¬ 
γανα του Ε.Φ.Κ.Α., χωριστά για κάθε οφειλέτη με βάση 
την οφειλή του από τις συγκεντρωτικές βεβαιωτικές 
καταστάσεις ή τις πράξεις καταλογισμού εισφορών και 
προσθέτων τελών ή άλλων επιβαρύνσεων. 

2. Τα στοιχεία που πρέπει να περιλαμβάνουν απαραι- 
τήτως οι ως άνω τίτλοι είναι τα εξής: 

α. Το ύψος του οφειλομένου ποσού αριθμητικώς και 
ολογράφως. 

β. Οι τυχόν πρόσθετες επιβαρύνσεις. 

γ. Η αιτιολογία της οφειλής. 

δ. Η χρονική περίοδος, στην οποία ανάγεται η οφειλή. 

ε.Το επώνυμο, όνομα, πατρώνυμο, ο αριθμός μητρώ¬ 
ου, ο αριθμός φορολογικού μητρώου, το επάγγελμα, η 
ακριβής διεύθυνση του επαγγέλματος και της κατοικίας 
του οφειλέτη και αν πρόκειται για εταιρείες η επωνυμία 
τους, η έδρα τους και τα φυσικά πρόσωπα, που είναι 

υπόχρεα, με τις διευθύνσεις τους. 

στ. Οι υπογραφές των αρμοδίων οργάνων καθώς και 
η υπηρεσιακή σφραγίδα του Φορέα. 

3. Κάθε τίτλος εκδίδεται σε τρία αντίτυπα, μεταξύ των 
οποίων και το πρωτότυπο. 

Άρθρο 40 

Μητρώο Παγίων Περιουσιακών Στοιχείων 

1. Για τη διαχειριστική και λογιστική παρακολούθηση 
της αξίας κτήσεως και των αποσβέσεων κάθε πάγιου 
περιουσιακού στοιχείου τηρείται υποχρεωτικά Μητρώο 
Παγίων Στοιχείων, το οποίο αποτελεί την τελευταία ανά¬ 
λυση των λογαριασμών των στοιχείων αυτών. 

2. Για την τήρηση του Μητρώου Παγίων Περιουσιακών 
Στοιχείων του Ε.Φ.Κ.Α. εφαρμόζεται το Κλαδικό Λογιστι¬ 
κό Σχέδιο των Φ.Κ.Α., όπως ισχύει κάθε φορά. 

Άρθρο 41 

Εγγραφές στα βιβλία και 

αποδεικτική ισχύς αυτών 

1. Οι εγγραφές στα λογιστικά βιβλία του άρθρου 34 
παρ. 1 στηρίζονται πάντοτε σε αποδεικτικά έγγραφα και 
αριθμημένα λογιστικά στοιχεία. 

2. Τα θεωρημένα και τηρούμενα από τον Φορέα βιβλία 
είναι δημόσια έγγραφα με πλήρη αποδεικτική ισχύ υπέρ 
αυτών, το δε κύρος των στοιχείων τους δεν μπορεί να 
αμφισβητηθεί, εκτός εάν κριθούν ανεπαρκή ή ανακριβή 
μετά από έλεγχο των αρμοδίων οργάνων. 

3. Απόσπασμα των βιβλίων αυτών υπογεγραμμένο από 
τον προϊστάμενο της αρμόδιας υπηρεσίας του Ε.Φ.Κ.Α. ή 
το εξουσιοδοτημένο για το σκοπό αυτό όργανο, αποτε¬ 
λεί πλήρη απόδειξη ενώπιον των δικαστηρίων και κάθε 
άλλης Αρχής. 

Άρθρο 42 

Εξόφληση τίτλων πληρωμής από δικαιούχους 

που δεν μπορούν να υπογράψουν 

1 .Το όριο πληρωμής σε δικαιούχους, που δεν μπορούν 
για οποιονδήποτε λόγο να υπογράψουν την πράξη εξό¬ 


φλησης (τυφλοί, άχειρες, αγράμματοι κ.λπ.), καθορίζεται 
από τις ισχύουσες διατάξεις. Η εξόφληση ανωτέρω πε¬ 
ριπτώσεων γίνεται παρουσία μαρτύρων. 

2. Προκειμένου για ποσό ανώτερο του πιο πάνω ορίου, 
η εξόφληση των τίτλων πληρωμής γίνεται με συμβολαι¬ 
ογραφική πράξη. 

3. Κατ'εξαίρεση επιτρέπεται, με παρουσία μαρτύρων, η 
εξόφληση τίτλων πληρωμής πέρα του οριζόμενου στην 
παρ. 1 ποσού στις περιπτώσεις καταβολής αποδοχών, 
συντάξεων. 

4. Όπου στο παρόν άρθρο γίνεται μνεία για μάρτυρες, 
νοείται η ενώπιον του αρμοδίου κατά περίπτωση οργά¬ 
νου εξόφλησης του τίτλου πληρωμής με δύο μάρτυρες. 

Στην εξοφλητική απόδειξη και έναντι της υπογραφής 
των μαρτύρων ση μειώνονται τα στοιχεία της αστυνομι¬ 
κής ταυτότητας και αναγράφονται ευκρινώς και ολογρά¬ 
φως το ονοματεπώνυμο αυτών. 

Άρθρο 43 

Αντικατάσταση απωλεσθέντων 
παραστατικών διαχείρισης 

1. Σε περίπτωση απώλειας πρωτοτύπων δικαιολογη- 
τικών του Κ.Φ.Α.Σ. πριν ενταλματοποιηθούν τα φωτο¬ 
αντίγραφα αποτελούν νόμιμα δικαιολογητικά εκκαθά¬ 
ρισης της δαπάνης εφόσον είναι θεωρημένα από την 
αρμόδια δημόσια αρχή, συνοδεύονται από δήλωση του 
εκδότη για την ακρίβεια του περιεχομένου τους, καθώς 
και σχετική Ε.Δ.Ε. της Μονάδας Εσωτερικού Ελέγχου του 
ΕΦΚΑ σύμφωνα με την κείμενη νομοθεσία από την οποία 
να προκύπτει υπαιτιότητα των υπηρεσιών του Ε.Φ.Κ.Α. 
ή των Ελληνικών Ταχυδρομείων για την απώλεια των 
πρωτοτύπων. 

Για την πληρωμή της απαίτησης αυτής απαιτείται 
έγκριση από τον Υπουργό Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

2. Προκειμένου για απώλεια χρηματικών ενταλμάτων 
ή άλλων τίτλων πληρωμής που έχουν εξοφληθεί, ύστερα 
από διαπίστωση της Μονάδας Εσωτερικού Ελέγχου του 
ΕΦΚΑ, εκδίδεται αντίγραφο από το αρμόδιο όργανο για 
υπηρεσιακή και μόνο χρήση. 

3. Στην περίπτωση απώλειας ή καταστροφής από ανω- 
τέρα βία δικαιολογητικών πριν ενταλματοποιηθούν οι 
δαπάνες από την εκτέλεση προμηθειών ή εργασιών, για 
τις οποίες δεν ήταν κατά νόμο υποχρεωτική η σύναψη 
συμφωνητικού, για την εκκαθάριση και πληρωμή των 
οφειλών αυτών ορίζονται τα παρακάτω δικαιολογητικά: 

α) αίτηση του δικαιούχου, συνοδευόμενη με κάθε τυ¬ 
χόν στοιχείο που ευρίσκεται στα χέρια του, στην οποία 
θα αναγράφεται με λεπτομέρεια η αιτία και το ποσό της 
απαίτησης του. 

β) Πόρισμα Ενόρκου Διοικητικής Εξέτασης της Μονά¬ 
δας Εσωτερικού Ελέγχου του ΕΦΚΑ σύμφωνα με την κεί¬ 
μενη νομοθεσία, που να προκύπτει σαφώς η υπάρχουσα 
κατά του Ε.Φ.Κ.Α. απαίτηση, η αδυναμία απόδειξης της, 
από επίσημα, σύμφωνα με το νόμο στοιχεία απόδειξης, 
το ονοματεπώνυμο του δικαιούχου και το ποσό αυτής. 

γ) Απόφαση του Δ.Σ. του Ε.Φ.Κ.Α., η οποία έχει εγκριθεί 
από τον Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης, για αναγνώριση της απαίτησης 
του και έγκρισης της πληρωμής αυτής. 

Άρθρο 44 

Ανυπόγραφα αποδεικτικά χρέωσης 

ή πίστωσης της διαχείρισης 

Ανυπόγραφα αποδεικτικά χρέωσης ή πίστωσης της 
διαχείρισης, που δεν μπορούν να συμπληρωθούν, λόγω 
θανάτου του οργάνου που εξέδωσε αυτά ή άλλης αιτίας, 
υπογράφονται από τους διαδεχθέντες αυτόν στην υπη¬ 
ρεσία, αφού προηγουμένως βεβαιωθεί στην διαχείρισή 
του η εισαγωγή ή εξαγωγή των μετρητών, αξιών, υλικών, 
για τα οποία αυτά εκδόθηκαν. 

Άρθρο 45 

Διαχειριστικά Αρχεία 

1. Στις αρμόδιες Υπηρεσίες, τηρείται αρχείο δικαιολο- 
γητικών διαχείρισης, που περιλαμβάνει τα πρωτότυπα 
των παραστατικών όλης της διαχείρισης και τα κλεισμένα 
λογιστικά βιβλία. 

2. Οι υπηρεσίες που είναι αρμόδιες για την έκδοση 
εντολών πληρωμής δαπανών ή παροχών, τηρούν ιδιαί¬ 
τερο αρχείο των δικαιολογητικών για τις εντελλόμενες 
πληρωμές. 

3. Εκτός από τους τίτλους ακίνητης ιδιοκτησίας του 
Φορέα, τις αποφάσεις απονομής συντάξεων και τα υπο¬ 
χρεωτικά λογιστικά βιβλία που αναφέρονται στις δια¬ 
τάξεις του άρθρου 34, όλα τα στοιχεία της διαχείρισης 
καθώς και τα δικαιολογητικά ενταλμάτων πληρωμής, 
τα οποία έχουν υποστεί προληπτικό έλεγχο, φυλάσσο¬ 
νται επί δεκαετία από τη λήξη του οικονομικού έτους 
στο οποίο αφορούν, εφόσον μέσα στο χρόνο αυτό έχει 
αποφανθεί ο επίτροπος ή το Ελεγκτικό Συνέδριο, διαφο¬ 
ρετικά για μια εικοσαετία. 

Σε καμία περίπτωση όμως δεν επιτρέπεται η κατα¬ 
στροφή ή η εκποίησή τους, όσο χρόνο εκκρεμεί η σχε¬ 
τική υπόθεση ενώπιον των Δικαστηρίων και πριν περά¬ 
σει η προθεσμία για την άσκηση ενδίκων μέσων, όταν 
συντρέχει τέτοια περίπτωση. 

4. Σε εξαιρετικές περιπτώσεις επιτρέπεται και πριν από 
την πάροδο των ανωτέρω προθεσμιών η καταστροφή 
των ελεγχθέντων από το Ελεγκτικό Συνέδριο δικαιολο- 
γητικών ενταλμάτων πληρωμής, καθώς καιτωνδικαιολο- 
γητικών όλης της διαχείρισης, σύμφωνα με τα οριζόμενα 
σε ειδικά αιτιολογημένη απόφαση της ολομέλειας του 
Ελεγκτικού Συνεδρίου. 

Άρθρο 46 

Εντολές Εσωτερικής Υπηρεσίας 

και Υπηρεσιακά Σημειώματα 

1. Η έκδοση εντολών και ενταλμάτων πληρωμής κα¬ 
θώς και των αποδεικτικών εισπράξεων, διενεργείται από 
τη Διεύθυνση Οικονομικής Διαχείρισης του Ε.Φ.Κ.Α., 
ύστερα από εντολή των αρμοδίων υπηρεσιών του Φο¬ 
ρέα. Βάση ιδίων εντολών γίνεται και η έκδοση δελτίων 
συμψηφισμού, τα οποία αφορούν την τακτοποίηση δια¬ 
χειρίσεων οικονομικής φύσεως, με εξαίρεση των οίκοθεν 
εκδιδομένων, λόγω αρμοδιότητας, από τη Διεύθυνση 
Οικονομικής Διαχείρισης. 

2. Οι παραπάνω εντολές εσωτερικής υπηρεσίας συ- 
ντάσσονται ειςτριπλούν και αριθμούνται με συνεχή αύ- 
ξοντα αριθμό ξεχωριστά για κάθε υπηρεσία. 


3. Το πρωτότυπο κάθε εντολής συνοδεύεται από τα 
σχετικά πρωτότυπα δικαιολογητικά και τηρείται σε ιδι¬ 
αίτερο αρχείο. 

ΚΕΦΑΛΑΙΟ Η' 

ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

Άρθρο 47 

Λογιστικό Σύστημα 

Ι.Τα Λογιστικά βιβλία του Ε.Φ.Κ.Α. τηρούνται με βάση 
τις διατάξεις της παρούσης κατά την διπλογραφική μέ¬ 
θοδο και κατά σύστημα συγκεντρωτικό, σύμφωνα με τις 
αρχές της λογιστικής επιστήμης. 

2. Για την τήρηση των λογιστικών βιβλίων ο Ε.Φ.Κ.Α. 
υποχρεούται να εφαρμόζει το Λογιστικό Σχέδιο για τους 
Φ.Κ.Α., όπως ισχύει κάθε φορά. 

Άρθρο 48 

Κατάρτιση Απολογισμού 

1. Οι αρμόδιες Υπηρεσίες του Ε.Φ.Κ.Α. μέσα στο πρώτο 
τετράμηνο του επόμενου Οικονομικού έτους καταρτί¬ 
ζουν τον Απολογισμό Εσόδων και Εξόδων του προηγού¬ 
μενου οικονομικού έτους για κάθε κλάδο ασφάλισης. 

2. Ο Απολογισμός εσόδων και εξόδων κάθε οικονο¬ 
μικού έτους απεικονίζει τα αποτελέσματα της εκτέλε¬ 
σης του προϋπολογισμού του αντίστοιχου οικονομικού 
έτους. 

Ειδικότερα εμφανίζει κατά στήλες και με την ίδια σειρά 
των λογαριασμών του προϋπολογισμού: 

α) Τα αρχικά προϋπολογισθέντα έσοδα και έξοδα. 

β) Τις συμπληρώσεις και τροποποιήσεις που έγιναν 
μεταγενέστερα. 

γ) Τα πραγματοποιηθέντα έσοδα και έξοδα. 

δ) Τα επί πλέον ή επί έλαττον πραγματοποιηθέντα 
έσοδα και έξοδα. 

ε) Το πλεόνασμα ή έλλειμμα. 

3. Μέχρι τέλους Απριλίου του επόμενου οικονομικού 
έτους ο Απολογισμός συνοδευόμενος από αναλυτική 
έκθεση υποβάλλεται για έγκριση στο Δ.Σ του Ε.Φ.Κ.Α. 
και στη συνέχεια το αργότερο μέχρι τέλους Ιουνίου στον 
αρμόδιο Υπουργό για έγκριση. 

4. Ο Απολογισμός υποβάλλεται ενιαίος, ανεξάρτητα 
από τις μεταβολές που έχουν τυχόν γίνει, ως προς τα πρό¬ 
σωπα εκείνων, που διενεργούν διαχειριστικές πράξεις. 

Άρθρο 49 

Απογραφή 

1. Στο τέλος της διαχειριστικής περιόδου και μέσα στις 
προθεσμίες κατάρτισης του Ισολογισμού ο Ε.Φ.Κ.Α. προ¬ 
βαίνει σε λεπτομερή καταμέτρηση, καταγραφή και απο¬ 
τίμηση στο βιβλίο Απογραφών και Ισολογισμών όλων 
των στοιχείων της περιουσίας του, τα οποία υπάρχουν 
την τελευταία ημέρα της διαχειριστικής περιόδου. 

2. Στην έννοια του όρου περιουσία περιλαμβάνονται: 

α. το σύνολο των στοιχείων του ενεργητικού του 

Ε.Φ.Κ.Α., τα οποία έχουν σχέση με την άσκηση των δρα¬ 
στηριοτήτων του, όπως είναι τα πάγια περιουσιακά στοι¬ 
χεία (ακίνητα, μηχανήματα), απαιτήσεις, καταθέσεις κ.λπ. 

β. το σύνολο των στοιχείων του παθητικού, όπως είναι 
οι υποχρεώσεις, εντάλματα πληρωμής κ.λπ. και 

γ. το σύνολο των στοιχείων της καθαρής περιουσίας, 
όπως είναι το Κεφάλαιο και τα Αποθεματικά. 

3. Στο τέλος της απογραφής των περιουσιακών στοι¬ 
χείων του Ε.Φ.Κ.Α. καταχωρούνται και τα περιουσιακά 
στοιχεία κυριότητας τρίτων, που βρίσκονται στις υπη¬ 
ρεσίες του Ε.Φ.Κ.Α. κατά τη λήξη της διαχειριστικής πε¬ 
ριόδου για φύλαξη, χρήση, ενέχυρο κ.λπ. 

4. Η απογραφή διενεργείται από τριμελή Επιτροπή, η 
οποία συγκροτείται με απόφαση του Δ.Σ. του Ε.Φ.Κ.Α. 
και η οποία προβαίνει στην καταμέτρηση, καταγραφή 
και αποτίμηση όλων των περιουσιακών στοιχείων του 
Ε.Φ.Κ.Α., προκειμένου να διαπιστώσει την ύπαρξη και 
συμφωνία αυτών με τα δεδομένα των λογιστικών βιβλί¬ 
ων και συντάσσει πρακτικό σε δύο αντίγραφα, το οποίο 
υπογράφεται από τα μέλη της επιτροπής και τους υπο¬ 
λόγους διαχειριστές. 

5. Η κατάρτιση της απογραφής περιλαμβάνει δύο στά¬ 
δια ενεργείας: 

α.Την ποσοτική καταμέτρηση και καταγραφή των πε¬ 
ριουσιακών στοιχείων και 
β. Την αποτίμηση της αξίας των. 

6. Στις περιπτώσεις που διαπιστώνεται έλλειμμα ή πλε¬ 
όνασμα, εφαρμόζονται ανάλογα οι διατάξεις του άρθρου 
33 της παρούσης απόφασης. 

7. Η ποσοτική καταμέτρηση των πάγιων περιουσια¬ 
κών στοιχείων και αποθεμάτων και η καταγραφή τους 
στο βιβλίο απογραφών γίνεται διακεκριμένα για κάθε 
χώρο. Η καταχώρηση στο βιβλίο Απογραφών και Ισο¬ 
λογισμών περιλαμβάνει το είδος, τη μονάδα μέτρησης, 
την ποσότητα και μέχρι την ημερομηνία σύνταξης του 
Ισολογισμού καταχωρείται η κατά μονάδα αξία, στην 
οποία αποτιμήθηκε κάθε είδος, σύμφωνα με τις διατάξεις 
του άρθρου 50, καθώς και η συνολική τους αξία. 

8. Για κάθε πάγιο περιουσιακό στοιχείο αναγράφονται 
στο βιβλίο απογραφών τουλάχιστον: 

α. Η αξία κτήσης ή το κόστος ιδιοκατασκευής του προ¬ 
σαυξημένο με τις δαπάνες επεκτάσεων ή προσθηκών 
και βελτιώσεων, 
β. Οι αποσβέσεις του 
γ. Η αναπόσβεστη αξία του 

Σε περίπτωση ολοσχερούς απόσβεσης πάγιου περιου¬ 
σιακού στοιχείου διατηρείται στην απογραφή αναπόσβε¬ 
στη αξία ενός λεπτού (0,01) €, όταν το περιουσιακό αυτό 
στοιχείο εξακολουθεί να παραμένει στην κυριότητα 
του Ε.Φ.Κ.Α. 

9. Για τα έπιπλα και λοιπό εξοπλισμό μπορεί να ανα¬ 
γράφεται στο βιβλίο απογραφών, κατά συντελεστή απο¬ 
σβέσεων, το συνολικό ποσό της αξίας κτήσης τους, οι 
αποσβέσεις και η αναπόσβεστη αξία τους. 

10. Για τα λοιπά περιουσιακά στοιχεία, τα οποία πα- 
ρακολουθούνται με περιληπτικούς-γενικούς λογαρια¬ 
σμούς, μπορεί να καταχωρούνται στο βιβλίο απογραφών 
τα υπόλοιπα μόνο των οικείων λογαριασμών, εφόσον 
καταχωρείται ανάλυση κάθε λογαριασμού σε καταστά¬ 
σεις ή σε ισοζύγια. 

Ειδικότερα για τις μετοχές, τις ομολογίες και τα λοιπά 
χρεόγραφα καταχωρείται για κάθε είδος η ποσότητα, η 
αξία κτήσης και η τρέχουσα αξία. 


Άρθρο 50 

Αποτίμηση Στοιχείων Απογραφής 

1. Τα ποσά των ετησίων οικονομικών καταστάσεων 
πρέπει να προκύπτουν από ποσά, που έχουν αποτιμηθεί 
σύμφωνα με τις διατάξεις του άρθρου αυτού. 

Η αποτίμηση γίνεται με βάση την αρχή της τιμής κτή¬ 
σης και των πιο κάτω γενικών αρχών. 

α. Οι μέθοδοι αποτίμησης εφαρμόζονται πάγια χωρίς 
μεταβολές από χρήση σε χρήση. 

β. Λογίζονται οι απαραίτητες αποσβέσεις και προβλέ¬ 
ψεις, ανεξάρτητα από το αν κατά τη χρήση προκύπτει 
καθαρό κέρδος ή ζημία. 

γ. Τα έσοδα και τα έξοδα που αφορούν στη χρήση λο¬ 
γίζονται σ' αυτή ανεξάρτητα από το χρόνο της είσπραξης 
ή της πληρωμής τους. 

δ. Τα περιουσιακά στοιχεία των λογαριασμών του 
ενεργητικού και του παθητικού αποτιμώνται χωριστά 
και όπως ορίζεται στις επόμενες παραγράφους. 

ε. Τα ποσά ανοίγματος των λογαριασμών της χρήσης 
συμφωνούν απόλυτα με τον Ισολογισμό κλεισίματος της 
προηγούμενης χρήσης. 

2. Παρέκκλιση από τις αρχές της προηγούμενης πα- 
ραγρ. 1 επιτρέπεται μόνο σε εξαιρετικές περιπτώσεις και 
μετά από έγκριση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης. Κάθε τέτοια 
παρέκκλιση αναφέρεται στο προσάρτημα κατάλληλα αι¬ 
τιολογημένη, όπου παρατίθενται οι επιδράσεις της στην 
περιουσιακή διάρθρωση, στη χρηματοοικονομική θέση 
και στα αποτελέσματα χρήσης του Ε.Φ.Κ.Α. 

3. α. Τα ενσώματα πάγια περιουσιακά στοιχεία απο- 
τιμώνται στην αξία της τιμής κτήσης ή του κόστους ιδι- 
οκατασκευής τους ή στην αναπροσαρμοσμένη αξία. Η 
αξία αυτή προσαυξάνεται με τις δαπάνες προσθηκών ή 
επεκτάσεων και βελτιώσεων και μειώνεται με τις απο¬ 
σβέσεις που προβλέπονται. 

β. Τιμή κτήσης είναι η τιμολογιακή αξία που αναγρά¬ 
φεται στο συμβόλαιο αγοράς. Τα έξοδα κτήσης των 
ακινήτων, όπως είναι οι φόροι μεταβίβασης, τα συμβο¬ 
λαιογραφικά και μεσιτικά έξοδα και αμοιβές μελετητών 
και δικηγόρων, δεν περιλαμβάνονται στην τιμή κτήσης 
των στοιχείων αυτών. 

γ. Η απόσβεση του κάθε στοιχείου ενεργείται συστη¬ 
ματικά και ομοιόμορφα μέσα στις χρήσεις της πιθανο¬ 
λογούμενης διάρκειας λειτουργικής χρησιμοποίησής 
του και σύμφωνα με τις διατάξεις του άρθρου 66 του 
παρόντος. 

4. α. Με την επιφύλαξη της παρακάτω περίπτωσης 
γ' αυτής της παραγράφου, οι συμμετοχές και τα χρεώ- 
γραφα καθώς και οι μετοχές ανώνυμων εταιρειών και οι 
πάσης φύσεωςτίτλοι χρεωγράφων με χαρακτήρα ακινη- 
τοποιήσεων αποτιμώνται στην τρέχουσα τιμή και αυτή 
θεωρείται για τη νέα χρήση σαν τιμή κτήσης. 

β. Για την εφαρμογή της διάταξης αυτής, ως τρέχουσα 
τιμή θεωρείται: 

- Για τους εισηγμένους στο χρηματιστήριο τίτλους (με¬ 
τοχές, ομολογίες κ.λπ.), ο μέσος όρος της χρηματιστη¬ 
ριακής τιμής τους κατά τον τελευταίο μήνα της χρήσης. 

- Για τις μετοχές Ανωνύμων Εταιρειών, που δεν είναι 
εισηγμένες στο χρηματιστήριο, η εσωτερική λογιστική 

αξία των μετοχών, όπως προκύπτει από το δημοσιευμένο 
τελευταίο ισολογισμό της εταιρείας. 

- Για τους λοιπούς, εκτός από τις μετοχές, τίτλους που 
δεν έχουν εισαχθεί στο χρηματιστήριο, η τιμή κτήσης 
τους. 

- Για τα μερίδια Αμοιβαίων Κεφαλαίων, ο μέσος όρος 
της καθαρός τιμής τους κατά τον τελευταίο μήνα της 

χρήσης· 

γ. Τα έντοκα γραμμάτια Δημοσίου, τα ομόλογα Δημο¬ 
σίου, τα ομόλογα Τραπεζών και τα ομολογιακά δάνεια 
αποτιμώνται στην κατ' είδος παρούσα αξία τους κατά 
την ημέρα κλεισίματος του Ισολογισμού. 

Η αξία αυτή προσδιορίζεται με βάση το ετήσιο επιτό¬ 
κιο του κάθε χρεογράφου ή τίτλου. 

5. α.Τα αποθέματα που προέρχονται από αγορές απο- 
τιμώνται, χωριστά για κάθε είδος, στην τιμή κτήσης. 

β. Η τιμή κτήσης υπολογίζεται με τη μέθοδο του μέσου 
σταθμικού κόστους και εφαρμόζεται πάγια από χρήση 
σε χρήση. 

6. α. Οι απαιτήσεις αποτιμώνται αναλυτικά με την 
αξία, με την οποία εμφανίζονται στους λογαριασμούς 
του Ε.Φ.Κ.Α. και ακόμη με τυχόν επιβαρύνσεις (πρόσθετα 
τέλη, τόκοι κ.λπ.) της οφειλής τους. 

β. Οι απαιτήσεις που είναι ανεπίδεκτες είσπραξης δι¬ 
αγράφονται ολοσχερώς, όπως ορίζεται από τις σχετικές 
διατάξεις του παρόντος, ενώ οι επισφαλείς απαιτήσεις 
απεικονίζονται στον Ισολογισμό με την αξία, με την 
οποία εμφανίζονται στους λογαριασμούς του Ε.Φ.Κ.Α. 
και ακόμη με τυχόν επιβαρύνσεις (πρόσθετα τέλη, τόκοι 
κ.λπ.) της οφειλής τους. 

7. Οι υποχρεώσεις αποτιμώνται με την αξία των οφει¬ 
λών, προστιθέμενων και των τυχόν επιβαρύνσεων. 

Άρθρο 51 
Αποσβέσεις 

1. Στα πάγια περιουσιακά στοιχεία του Ε.Φ.Κ.Α. ενερ- 
γούνται κατά τη σύνταξη του Ισολογισμού των αποσβέ¬ 
σεων που υπολογίζονται σε ποσοστά επί τοις εκατό στην 
αξία των παγίων περιουσιακών στοιχείων κατά το χρόνο 
κτήσης τους ή στην αξία κόστους κατασκευής προσαυ¬ 
ξημένη με τις επεκτάσεις, προσθήκες και βελτιώσεις. 

Σε περίπτωση αναπροσαρμογής τους η αξία κτήσης 
τους θεωρείται η προσαρμοσμένη. 

2. Δεν επιτρέπεται απόσβεση των γηπέδων και οι¬ 
κοπέδων. Προκειμένου για ακίνητα η απόσβεση ενερ- 
γείται μόνο στην αξία των κτισμάτων, ουχί δε και του 
οικοπέδου. Η αξία των κτισμάτων προσδιορίζεται από 
την αρμόδια υπηρεσία της του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης. 

3. Οι αποσβέσεις είναι υποχρεωτικές, υπολογίζονται 
και για τα πάγια που είναι εκτός λειτουργίας. 

4. Οι ενεργούμενες αποσβέσεις δεν μπορεί να υπερ- 
βούν την αξία κτήσης ή την προσαρμοσμένη αξία του 
αποσβεστέου στοιχείου. 

5. Οι αποσβέσεις ενεργούνται κατά τη μέθοδο της 
σταθερός απόσβεσης και τον έμμεσο πάντοτε τρόπο, 
πλην όμως η αναγραφή τους στον Ισολογισμό γίνεται σε 
μείωση της αρχικής αξίας των παγίων στοιχείων. 


6. Οι συντελεστές απόσβεσης που καθορίζονται στο 
άρθρο 64 της παρούσης, εφαρμόζονται αναλογικά από 
το πρώτο οικονομικό έτος του Ε.Φ.Κ.Α.. 

7. Τα ολοσχερώς αποσβεσμένα πάγια στοιχεία, που 
βρίσκονται στην κατοχή του Ε.Φ.Κ.Α., εμφανίζονται λο¬ 
γιστικά με 0,01 €. 

Άρθρο 52 

Συντελεστές Αποσβέσεων 

1. Οι συντελεστές αποσβέσεων παγίων περιουσιακών 
στοιχείων του Ε.Φ.Κ.Α. καθορίζονται σύμφωνα με την 
κείμενη νομοθεσία. 

2. Τα ανωτέρω καθοριζόμενα ποσοστά αποσβέσεων 
αφορούν στην ετήσια απόσβεση και περιορίζονται σε 
δωδέκατα, ανάλογα με το χρόνο κτήσης των παγίων 
περιουσιακών στοιχείων. 

Άρθρο 53 

Κατάρτιση Οικονομικών Καταστάσεων 

1. Οι αρμόδιες υπηρεσίεςτου Ε.Φ.Κ.Α. μέσα στο πρώτο 
τετράμηνο του επόμενου οικονομικού έτους καταρτί¬ 
ζουν τις Οικονομικές Καταστάσεις του προηγούμενου 
Οικονομικού έτους, σύμφωνα με το Κλαδικό Λογιστικό 
Σχέδιο των Φ.Κ.Α. 

2. Μέχρι τέλους Απριλίου του επομένου οικονομικού 
έτους, οι Οικονομικές Καταστάσεις συνοδευόμενες από 
εισηγητική έκθεση υποβάλλονται για έγκριση στο Δ.Σ. 
του Φορέα. 

3. Οι ετήσιες οικονομικές καταστάσεις για να εγκριθούν 
από το Δ.Σ. του Ε.Φ.Κ.Α. θα πρέπει να έχουν υπογράφει 
από τον Διοικητή ή τον νόμιμο αναπληρωτή του, από τον 
Γενικό Διευθυντή Οικονομικών Υπηρεσιών & Διοικητικής 
Υποστήριξης, από τον Προϊστάμενο της Οικονομικής 
Διαχείρισης και από τον Προϊστάμενο του Λογιστηρίου. 

4. Οι οικονομικές καταστάσεις υποβάλλονται ενιαίες 
και υπογράφονται από τα αρμόδια όργανα κατά το χρό¬ 
νο σύνταξής τους. 

5. Μετά την έγκρισή τους από το Δ.Σ. του Φορέα, δι- 
ενεργείται οικονομικός έλεγχος εντός τετραμήνου από 
τα αρμόδια όργανα, σύμφωνα με τις διατάξεις όπως 
ισχύουν κάθε φορά. 

6. Οι οικονομικές καταστάσεις καταχωρούνται στο βι¬ 
βλίο Απογραφών και Ισολογισμών του Φορέα. 

7. Στις οικονομικές καταστάσεις περιλαμβάνονται υπο¬ 
χρεωτικά τουλάχιστον τα στοιχεία των υποδειγμάτων 
που αναφέρονται στο Κλαδικό Λογιστικό Σχέδιο των 
Φ.Κ.Α., εφόσον τα στοιχεία αυτά υπάρχουν στον Ε.Φ.Κ.Α. 

8. Πράξεις που επηρεάζουν τα αποτελέσματα της χρή¬ 
σης ή αναφέρονται σ'αυτή ή άπτονται με οποιοδήποτε 
τρόπο του ισολογισμού της, εφόσον τα στοιχεία αυτών 
των πράξεων περιέρχονται στον Ε.Φ.Κ.Α. μετά τη λήξη 
της χρήσης και εντός της προθεσμίας κλεισίματος του 
Ισολογισμού, λογίζονται ως ημερολογιακές πράξεις Ισο¬ 
λογισμού. 

Άρθρο 54 

Είδη Οικονομικών Καταστάσεων 

1. Οι Οικονομικές Καταστάσεις είναι πίνακες, στους 
οποίους εμφανίζονται τα στοιχεία του Ισολογισμού και 
ορισμένων άλλων λογαριασμών του Ε.Φ.Κ.Α. 

Οι Οικονομικές καταστάσεις είναι οι εξής: 

α. Η κατάσταση του Ισολογισμού. 

β. Η κατάσταση του λογαριασμού αποτελεσμάτων 

χρήσης· 

γ. Ο Πίνακας διάθεσης αποτελεσμάτων, 
δ. Η κατάσταση του λογαριασμού κύριας δραστηρι¬ 
ότητας. 

ε. Η κατάσταση του λογαριασμού παρεπόμενης δρα¬ 
στηριότητας. 

στ. Το Προσάρτημα του Ισολογισμού και των αποτε¬ 
λεσμάτων χρήσης. 

Άρθρο 55 

Προσάρτημα του Ισολογισμού και 

των Αποτελεσμάτων Χρήσης. 

1. Το προσάρτημα του Ισολογισμού και των Αποτε¬ 
λεσμάτων χρήσης καταρτίζεται υποχρεωτικά από τον 
Ε.Φ.Κ.Α. και αποτελεί συμπλήρωμα των οικονομικών 
τους καταστάσεων. 

2. Με το προσάρτημα δίδονται διάφορες πρόσθετες 
ή επεξηγηματικές πληροφορίες, που έχουν σκοπό να 
διευκολύνουν όλους τους ενδιαφερομένους, στους οποί¬ 
ους απευθύνονται οι οικονομικές καταστάσεις, στο να 
κατανοούν το περιεχόμενό τους και να προσδιορίζουν 
την αληθινή οικονομική κατάσταση και τα ακριβή απο¬ 
τελέσματα του Ε.Φ.Κ.Α. 

3. Το περιεχόμενο του προσαρτήματος καθορίζεται 
σύμφωνα με τα οριζόμενα στο Κλαδικό Λογιστικό Σχέδιο 
των Φ.Κ.Α. 

Άρθρο 56 

Διαγραφή Χρεών προς τον Ε.Φ.Κ.Α. 

1. Ληξιπρόθεσμες οφειλές προς τον ΕΦΚΑ που έχουν 
χαρακτηριστεί ανεπίδεκτες είσπραξης σύμφωνα με το 
άρθρο 108 του ν.4387/2016 όπως ισχύει κάθε φορά μπο¬ 
ρεί να κριθούν διαγραπτέες και να διαγραφούν εφόσον 
συντρέχουν σωρευτικά οι παρακάτω προϋποθέσεις: 

α. έχουν ολοκληρωθεί οι προβλεπόμενες στις πε¬ 
ριπτώσεις α', β' και γ'της παρ. 1 του άρθρου 108 του 
ν. 4387/2016 ενέργειες για το χαρακτηρισμό τους ως 
ανεπίδεκτων είσπραξης, 

β. έχουν ολοκληρωθεί οι έρευνες στην αλλοδαπή κα¬ 
τόπιν αξιοποίησηςπληροφοριών και δεν διαπιστώθηκε 
η ύπαρξη περιουσιακών στοιχείων του οφειλέτη ή απαι¬ 
τήσεων αυτού έναντι τρίτων, 
γ. έχει ολοκληρωθεί η ποινική διαδικασία σε βάρος των 
οφειλετών εφόσον προβλέπεται, με την έκδοση αμετά- 
κλητης δικαστικής απόφασης. 

2. Ληξιπρόθεσμες οφειλές προς τον ΕΦΚΑ που δεν 
έχουν χαρακτηριστεί ανεπίδεκτες είσπραξης, σύμφωνα 
με το άρθρο 108 του ν. 4387/2016 μπορεί να διαγρα- 
φούν, χωρίς να συντρέχουν οι προϋποθέσεις της παρα¬ 
γράφου 1, εφόσον εμπίπτουν αποκλειστικά και μόνο στις 
ακόλουθες κατηγορίες οφειλών: 

α. οφειλές αποβιωσάντων που δεν καταλείπουν οποιο- 
δήποτε περιουσιακό στοιχείο και των οποίων οι κληρο¬ 
νόμοι αποποιήθηκαν την επαχθείσα κληρονομιά, 
β. όταν το ποσό της κύριας οφειλής από εισφορές κατά 
οφειλέτη δεν υπερβαίνει τα πενήντα (50) ευρώ και δεν 
έχει επιτευχθεί η είσπραξή του μέσα σε δέκα (10) έτη 


από τη λήξη του οικονομικού έτους μέσα στο οποίο βε¬ 
βαιώθηκε, 

γ. όταν το ποσό της συνολικής οφειλής από οποια¬ 
δήποτε αιτία δεν υπερβαίνει τα εκατό (100) ευρώ και 
δεν έχει επιτευχθεί η είσπραξή της μέσα σε δέκα (10) 
έτη από τη λήξη του οικονομικού έτους μέσα στο οποίο 
βεβαιώθηκε. 

3. Η διαγραφή των απαιτήσεων και η καταχώρισή τους 
σε ειδικά βιβλία διαγραφών γίνεται: 

α) με απόφαση του αρμόδιου Κλιμακίου, Τμήματος 
ή Διεύθυνσης του Ελεγκτικού Συνεδρίου κατόπιν εισή¬ 
γησης της αρμόδιας υπηρεσίας του ΚΕΑΟ και μετά από 
σύμφωνη γνώμη του Διοικητή του Ταμείου για τις περι¬ 
πτώσεις της παραγράφου 1, 
β) με απόφαση του Διοικητή του Ταμείου κατόπιν ει¬ 
σήγησης της αρμόδιας υπηρεσίας του ΚΕΑΟ και με τη 
σύμφωνη γνώμη της Διεύθυνσης Εσόδων του οικείου 
φορέα για τις περιπτώσεις της παραγράφου 2, 
γ) με απόφαση του Διοικητή του Ταμείου κατόπιν ει¬ 
σήγησης της αρμόδιας υπηρεσίας του ΚΕΑΟ και με τη 
σύμφωνη γνώμη της Διεύθυνσης Εσόδων του οικείου 
φορέα μετά την παρέλευση της προθεσμίας της παρα¬ 
γράφου 3 του άρθρου 108 του ν.4387/2016, όπως κάθε 
φορά ισχύει. 

Άρθρο 57 

Βιβλίο Διαγραφών 

Ο Ε.Φ.Κ.Α. υποχρεούται να τηρεί βιβλίο Διαγραφών, 
στο οποίο καταχωρούνται κατά αύξοντα αριθμό οι 
αποφάσεις του Δ.Σ. του Φορέα και αφορούν διαγραφές 
ποσών. Εκτός των αποφάσεων στο βιβλίο αυτό κατα- 
χωρούνται: 

α.Το ονοματεπώνυμο του δικαιούχου 
β.Το ποσό που διαγράφεται 

γ. Ο αριθμός και η χρονολογία της σχετικής έκθεσης, 
δ. Η αιτία διαγραφής. 

ΚΕΦΑΛΑΙΟ Θ' 

ΔΙΑΧΕΙΡΙΣΗ ΥΛΙΚΟΥ ΚΑΙ ΕΝΤΥΠΩΝ 

Άρθρο 58 

Διαχείριση Υλικού 

1. Το υλικό που χρησιμοποιείται από τον Ε.Φ.Κ.Α. δια- 
κρίνεται στις παρακάτω γενικές κατηγορίες: 

α. αναλώσιμο υλικό 
β. υλικό διαρκούς χρήσεως 

2. Η κατάταξη κάθε είδους υλικού κατά κατηγορίες 
γίνεται με βάση τους πίνακες ταξινόμησης υλικού, όπως 
ισχύουν. 

3. Κατά την κατάταξη του υλικού, επιτρέπεται, τα είδη 
υλικού, που από τον προορισμό τους έπρεπε να εντα¬ 
χθούν στην κατηγορία του υλικού διαρκούς χρήσεως, 
να εντάσσονται στην κατηγορία του αναλωσίμου, είτε 
λόγω της μικρής αξίας, είτε λόγω της ταχείας φθοράς 
τους από τη συνήθη χρήση. 

Άρθρο 59 

Λογιστική παρακολούθηση υλικού 
1. Για τη λογιστική παρακολούθηση του υλικού τηρού¬ 
νται λογαριασμοί που περιλαμβάνουν την κίνηση αυτού, 
σύμφωνα με τα κατωτέρω: 

α. Η κίνηση υλικού, που προορίζεται για εφοδιασμό 
των υπηρεσιών γενικά, παρακολουθείται για μεν το υλι¬ 
κό διαρκούς χρήσεως με λογαριασμούς, που τηρούνται 
κατά ποσότητα και αξία, για δε το αναλώσιμο υλικό κατά 
ποσότητα, η αξία του οποίου καταλογίζεται απ'ευθείας 
στις δαπάνες και παροχές. 

β. Τα είδη εγκαταστάσεων, ήτοι υλικό διαρκούς χρή¬ 
σεως που εξυπηρετούν τις λειτουργικές ανάγκες των 
υπηρεσιών, παρακολουθούνται από τα βιβλία διαχείρι¬ 
σης κατά ποσότητα, με βάση τα αποδεικτικά διαχείρισης 
(δελτία παράδοσης, παραλαβής, πρωτόκολλα καταστρο¬ 
φής κ.λπ.). 

Στην κατηγορία αυτή υπάγονται τα βιβλία και περιο¬ 
δικά των βιβλιοθηκών. 

γ. Για τα διατετιμημένα έντυπα και ένσημα τηρούνται 
λογαριασμοί τάξεως κατά ποσότητα και αξία (τιμή διά¬ 
θεσης), η δε δαπάνη για την εκτύπωση αυτών καταλο¬ 
γίζεται στις δαπάνες του Φορέα. 

Άρθρο 60 

Δικαιολογητικά διαχείρισης υλικού 

1. Η εισαγωγή και εξαγωγή του υλικού αποδεικνύεται 
με δελτία εισαγωγής και εξαγωγής, τα οποία εκδίδονται 
από τριπλότυπα βιβλία, που τη ρούνται στο Τμήμα Απο¬ 
θήκης Υλικού. 

2. Τα δελτία εισαγωγής και εξαγωγής υλικού υπογρά¬ 
φονται από τον Προϊστάμενο του Τμήματος και η εκτέ¬ 
λεση βεβαιούται από τον υπάλληλο διαχειριστή υλικού. 

3. Η δικαιολόγηση του αναλώσιμου υλικού, που διατί¬ 
θεται στις υπηρεσίες, γίνεται με διπλότυπες αποδείξεις 
παραλαβής, με βάση τις οποίες συντάσσεται μηνιαία 
κατάσταση αναλωθέντος υλικού κατά ποσότητα. 

4. Τα διπλότυπα παράδοσης αναλωσίμου υλικού και η 
μηνιαία κατάσταση ανάλωσης υλικού θεωρούνται από 
τον προϊστάμενο κάθε υπηρεσίας. 

Άρθρο 61 

Βιβλία Διαχειριστών Υλικού 

1. Ο διαχειριστής υλικού υποχρεούται στην τήρηση 
βιβλίου ή καρτελλών υλικού, στις οποίες καταχωρίζε¬ 
ται! η εισαγωγή και εξαγωγή υλικού με βάση τα δελτία 
εισαγωγής και εξαγωγής. 

2. Για επαλήθευση των εγγραφών του βιβλίου υλικού οι 
διαχειριστές υποχρεούνται να διαφυλάσσουν στο αρχείο 
τους όλα τα δικαιολογητικά διαχείρισης υλικού. 

Άρθρο 62 

Ευθύνη διαχειριστών υλικού 

1. Κάθε διαχειριστής υλικού ευθύνεται για τη συντή¬ 
ρηση και λήψη μέτρων ασφαλείας του υλικού και υπο- 
χρεούται να επαληθεύει περιοδικά τη συμφωνία μεταξύ 
των υπολοίπων, που εμφανίζονται στα βιβλία του και του 
υπάρχοντος υλικού. 

2. Οι υπάλληλοι του Ε.Φ.Κ.Α. ή άλλα όργανα, που με 
οποιονδήποτετρόπο διαχειρίζονται υλικό, διατετιμημέ- 
να έντυπα ή ένσημα, θεωρούνται υπόλογοι και υποχρε- 
ούνται να αποδίδουν λογαριασμό της διαχείρισής τους. 

3. Για το υλικό, για το οποίο δεν έχει ορισθεί ειδικός 
διαχειριστής, την ευθύνη του διαχειριστή φέρει ο Προ¬ 
ϊστάμενος της Υπηρεσίας, στην οποία έχει διατεθεί το 
υλικό αυτό. 


Άρθρο 63 
Διαγραφή υλικού 

1. Διαγραφή κάθε είδους υλικού ενεργείται στις παρα¬ 
κάτω περιπτώσεις: 

α. Άόγω εκποίησης 

β. Άόγω αχρήστευσης 

γ. Άόγω απώλειας από οποιανδήποτε αιτία. 

Η εκποίηση υλικού ενεργείται σύμφωνα με τις διατά¬ 
ξεις του παρόντος. 

Με τις ίδιες διατάξεις εκποιούνται και τα υπολείμματα 
υλικού, που έχουν καταστραφεί κατά την διαδικασία της 
επομένης παραγράφου από επιτροπή, εφόσον αυτά είναι 
εμπορεύσιμα. 

2. Η καταστροφή υλικού ενεργείται με απόφαση του 
Δ.Σ του Ε.Φ.Κ.Α. που εκδίδεται ύστερα από γνώμη επιτρο¬ 
πής, που αποτελείται από ένα μέλος του Δ.Σ του Ε.Φ.Κ.Α. 
ένα διοικητικό υπάλληλο και ένα τεχνικό υπάλληλο του 
Φορέα. 

Εάν δεν υπάρχει τεχνικός υπάλληλος, αυτός ορίζεται 
με απόφαση του Εποπτεύοντος Υπουργού. 

3. Το υλικό καταστρέφεται, εφόσον αυτό κατέστη 
άχρηστο για το σκοπό που προορίζεται, λόγω της συ¬ 
νήθους χρήσης του και δεν μπορεί να εκποιηθεί ως 
μεταχειρισμένο, ή προκειμένου για ένσημα και διατε- 
τιμημένα έντυπα, εφόσον αυτά αποσύρθηκαν από την 
κυκλοφορία. 

Η καταστροφή ενεργείται από επιτροπή που συγκρο¬ 
τείται με απόφαση του Γενικού Διευθυντού Οικονομικών 
Υπηρεσιών και Διοικητικής Υποστήριξης του Φορέα. 

4. Σε περίπτωση που διαπιστώνεται έλλειμμα υλικού 
ή απώλεια αυτού από οποιανδήποτε αιτία, ενεργείται 
η προσωρινή διαγραφή του σε βάρος του διαχειριστή, 
μέχρι να εκδοθεί οριστική απόφαση του Δ.Σ. του Ε.Φ.Κ.Α. 

Σε περίπτωση καταλογισμού της αξίας του υλικού, ως 
αξία του υλικού αυτού υπολογίζεται η πιθανή αξία αντι¬ 
κατάστασης των ειδών που απωλέσθηκαν, μειούμενη 
ανάλογα με τη φθορά που τυχόν είχαν υποστεί τα απο- 
λεσθέντα είδη από τη χρήση τους. Η προσδιορισθείσα 
αυτή αξία, προσαυξάνεται κατά 20% λόγω δαπανών για 
την επαναπόκτηση των απολεσθέντων ειδών. 

Σε περίπτωση καταλογισμού της αξίας διατετιμημέ- 
νων εντύπων ή χαρτοσήμων, λαμβάνεται υπόψη για 
τον προσδιορισμό του καταλογιστέου ποσού η δαπάνη 
αγοράς τους ή η αξία διάθεσής τους, ανάλογα με τις δι- 
απιστωθείσες ή πιθανολογούμενες συνθήκες απώλειας. 

Στην περίπτωση καταλογισμού για γενόμενες βλάβες 
που επισκευάζονται, το καταλογιζόμενο ποσό προσδι¬ 
ορίζεται με βάση τις δαπάνες που απαιτούνται για την 
επισκευή, προσαυξανόμενο ενδεχόμενα μέχρι 50% λόγω 
μείωσης της αξίας του πράγματος ως επισκευασμένου. 

ΚΕΦΑΆΑΙΟ Γ 

ΠΑΡΑΓΡΑΦΕΣ - ΚΑΤΑΣΧΕΣΕΙΣ - ΕΚΧΩΡΗΣΕΙΣ 
Άρθρο 64 

Παραγραφή απαιτήσεων, 
κατασχέσεις, εκχωρήσεις 

Η παραγραφή απαιτήσεων, οι κατασχέσεις και οι εκ¬ 
χωρήσεις ρυθμίζονται σύμφωνα με τις διατάξεις των άρ¬ 
θρων 136 έως 145 του ν. 4270/2014 όπως ισχύει κάθε 
φορά. 

ΚΕΦΑΛΑΙΟ ΙΑ' 

ΜΗΧΑΝΟΓΡΑΦΙΚΗ ΤΗΡΗΣΗ ΒΙΒΛΙΩΝ ΚΑΙ 

ΕΚΔΟΣΗ ΠΑΡΑΣΤΑΤΙΚΩΝ ΣΤΟΙΧΕΙΩΝ 

Άρθρο 65 

Μηχανογραφική τήρηση βιβλίων και στοιχείων 

1. Επιδιώκεται η χρήση μηχανογραφικών μέσων και 
συστημάτων πληροφορικής, με βάση ειδικά κατά περί¬ 
πτωση προγράμματα για την κατάρτιση και εκτέλεση του 
Προϋπολογισμού, την παρακολούθηση των παροχών 
και των λογαριασμών γενικής λογιστικής, των παγίων 
καθώς και για οποιαδήποτε άλλη περίπτωση που προ¬ 
κύπτει από την εφαρμογή των διατάξεων του παρόντος 
Κανονισμού και του Κλαδικού Λογιστικού Σχεδίου των 
Ασφαλιστικών Οργανισμών. 

2. Στην περίπτωση που ο Ε.Φ.Κ.Α. χρησιμοποιεί ηλε¬ 
κτρονικά μέσα για την τήρηση των βιβλίων ή και την 
έκδοση των παραστατικών στοιχείων, υπάγεται και στις 
διατάξεις των άρθρων του π.δ. 80/1997 όπως κάθε φορά 
ισχύει, οι οποίες κατισχύουν των αντιστοίχων σχετικών 
διατάξεων της απόφασης αυτής. 

3. Στις περιπτώσεις που εφαρμόζεται σύστημα χειρό¬ 
γραφο και μηχανογραφικό, ισχύουν οι αντίστοιχες κατά 
περίπτωση διατάξεις. 

ΚΕΦΑΛΑΙΟ ΙΒ' 

ΕΠΕΝΔΥΣΕΙΣ ΚΑΙ ΔΙΑΧΕΙΡΙΣΗ ΚΕΦΑΛΑΙΩΝ 

Άρθρο 66 

Κατάθεση Κεφαλαίων 

1. Με απόφαση του Δ.Σ. και σύμφωνα με τις διατάξεις 
του α.ν. 1611 /1950 και του ν.3586/2007, όπως αυτές ισχύ¬ 
ουν κάθε φορά, ορίζεται Πιστωτικό Ιδρυμα που εδρεύει 
στην Ελλάδα, όπου τηρείται ο λογαριασμός Ταμειακής 
διαχείρισης του Ε.Φ.Κ.Α. μετά από πρόσκληση εκδήλω¬ 
σης ενδιαφέροντος. Το ΔΣ ορίζει τα κριτήρια επιλογής. 

2. Τα πλεονάζοντα κεφάλαια του Ε.Φ.Κ.Α. που σχημα¬ 
τίζονται πέραν από τις τρέχουσες υποχρεώσεις αυτού 
στο λογαριασμό Ταμειακής διαχείρισης μεταφέρονται 
υποχρεωτικά στην Τράπεζα της Ελλάδος και κατατίθε¬ 
νται στο Κοινό Κεφάλαιο των Νομικών Προσώπων Δη¬ 
μοσίου Δικαίου και Ασφαλιστικών Φορέων (Κ.Κ.Ν.Π.Δ.Δ. 
και Α.Φ.), το οποίο διαχειρίζεται η Τράπεζα της Ελλάδος, 
σύμφωνα με τις διατάξεις του α.ν. 1611/1950, όπως τρο¬ 
ποποιήθηκαν και συμπληρώθηκαν με τις διατάξεις του 
ν.δ. 2999/1954, του άρθρου 3 του ν. 2216/1994 και της 
παρ. 11 α του άρθρ. 15 του ν. 2469/1997 όπως τροποποι- 
ήθηκαν και ισχύουν. 

Άρθρο 67 

Επένδυση Διαθεσίμων Κεφαλαίων 

1 .Τα διαθέσιμα κεφάλαια του Ε.Φ.Κ.Α. μπορεί να επεν¬ 
δύονται σύμφωνα με τις διατάξεις του ν.3586/2007, όπως 
ισχύουν κάθε φορά, με απόφαση του Δ.Σ. και έγκριση 
του Υπουργού Εργασίας, Κοινωνικής Ασφάλισης και Κοι¬ 
νωνικής Αλληλεγγύης, τηρουμένων και των διατάξεων 
γενικών ή ειδικών νόμων των κανόνων επενδυτικής 
συμπεριφοράς, που ισχύουν κάθε φορά ως προς την 
τοποθέτηση των Κεφαλαίων των Φορέων Κοινωνικής 
Ασφάλισης ως εξής: 


α. Σε τίτλους του Ελληνικού Δημοσίου και Ομόλογα 
Τραπεζών, που λειτουργούν νόμιμα στην Ελλάδα. 

β. Σε μετοχές και άλλα χρεόγραφα εταιρειών εισηγμέ¬ 
νων στο Χρηματιστήριο Αξιών Αθηνών (Χ.Α.Α.) 

γ. Σε μετοχές εταιρειών που διατίθενται σε δημόσια 
εγγραφή για να εισαχθούν στο Χρηματιστήριο Αξιών 
Αθηνών (Χ.Α.Α.) 

δ. Σε μερίδια αμοιβαίων κεφαλαίων, τα οποία επενδύ¬ 
ουν το ενεργητικό τους σε τίτλους σταθερού εισοδήμα¬ 
τος και μετοχές, που έχουν εισαχθεί στο Χρηματιστήριο 
Αξιών Αθηνών (Χ.Α.Α.) 

ε. Σε μερίδια αμοιβαίων κεφαλαίων ακίνητης περιου¬ 
σίας. 

στ. Σε συμβόλαια μελλοντικής εκπλήρωσης του Χρη¬ 
ματιστηρίου Παραγώγων Αξιών (Χ.Π.Α.) 

ζ. Σε άλλες κινητές αξίες, εφόσον αυτό προβλέπεται 
από σχετική διάταξη νόμου ή κανονιστική πράξη. 

η. Σε συγκρότηση ιδίων ή ομαδικών αμοιβαίων κεφα¬ 
λαίων και τη σύσταση ΑΕΔΑΚ, στην οποία θα συμμετέχει 
μια νόμιμα λειτουργούσα στην Ελλάδα Τράπεζα. 

θ. Σε ακίνητα, είτε προς κάλυψη των πάσης φύσεως 
στεγαστικών αναγκών του Ε.Φ.Κ.Α., είτε προς εκμετάλ¬ 
λευση. 

2. Επίσης μέρος των διαθεσίμων κεφαλαίων του 
Ε.Φ.Κ.Α. μπορεί να διατίθενται για την χορήγηση προ¬ 
σωπικών δανείων. 

Άρθρο 68 

Επενδύσεις και αξιοποίηση ακινήτων 

1. Οι επενδύσεις σε ακίνητα περιλαμβάνουν: 

α. Την αγορά ετοίμων κτισμάτων, οικοπέδων μετά ή 
άνευ κτισμάτων ή κτισμάτων οικοπεδικής αξίας, καθώς 
και αγροτεμαχίων εντός ή εκτός σχεδίου πόλεων σε όλη 
την επικράτεια της Χώρας. 

β.Την ανοικοδόμηση σε ιδιόκτητα οικόπεδα, δηλαδή 
την ανέγερση, επισκευή και επέκταση κτισμάτων. 

2. Οι διαδικασίες αγοράς και πώλησης ακινήτων, μι¬ 
σθώσεων και εκμισθώσεων ακινήτων, καθώς και αντιπα¬ 
ροχής και ανταλλαγής ακινήτων ενεργούνται σύμφωνα 
με τις διατάξεις του π.δ. 715/1979 και τον ν. 3863/2010 
άρθρο 49 όπως τροποποιήθηκε και ισχύει. 

3. Σε καμία περίπτωση δεν επιτρέπεται η υπογραφή 
του συμβολαίου αγοράς και πώλησης του ακινήτου, πριν 
από την παροχή της έγγραφης έγκρισης του Υπουργού 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης. 

6. Για την ανοικοδόμηση σε ιδιόκτητα οικόπεδα, στην 
οποία περιλαμβάνεται και η κατεδάφιση των παλαιωμέ- 
νων κτισμάτων που βρίσκονται σ' αυτά, καθώς και για 
την επισκευή ή διαρρύθμιση ή επέκταση ιδιόκτητων 
κτισμάτων, τηρούνται οι εκάστοτε ισχύουσες διατάξεις 
περί Δημοσίων Έργων. 

Άρθρο 69 

Δωρεές 

Στην περίπτωση απόκτησης με δωρεά ακινήτων ή κι¬ 
νητών πραγμάτων το Δ.Σ. του Ε.Φ.Κ.Α. μπορεί να αναλαμ¬ 
βάνει κάθε δαπάνη που θεωρείται κατά την κρίση του 
αναγκαία ή επωφελής εντός των οριζομένων διατάξεων 
για την αξιοποίηση της δωρεάς. 

Άρθρο 70 

Κατασκηνώσεις 

1. Με απόφασή του το Δ.Σ. του Ε.Φ.Κ.Α. δύναται να 
οργανώσει και να λειτουργεί ή να μισθώνει παιδικές κα¬ 
τασκηνώσεις κατά την καλοκαιρινή περίοδο, σύμφωνα 
με τον Κανονισμό Ασφάλισης και Παροχών του Φορέα. 

2. Με απόφαση του Δ.Σ. του Οργανισμού, μετά από 
έγκριση του Εποπτεύοντος Υπουργού, ρυθμίζονται θέ¬ 
ματα διοργάνωσης και λειτουργίας των κατασκηνώσε¬ 
ων, αγοράς χώρου και εγκαταστάσεων αυτών καθώς και 
κάθε άλλη λεπτομέρεια. 

3. Σε περίπτωση αδυναμίας του Οργανισμού να ορ¬ 
γανώσει ή να εκμισθώσει κατασκηνώσεις, δύναται με 
απόφασή του μετά από έγκριση του εποπτεύοντος 
Υπουργού: 

α. να καλύπτει δαπάνες για την αποστολή των παραπά¬ 
νω παιδιών σε κατασκηνώσεις του Δημοσίου ή Ν.Π.Δ.Δ. 
ή Οργανισμών με κοινωφελή χαρακτήρα και 

β. να διαθέτει ποσά σε ιδιωτικές κατασκηνώσεις για 
ημερήσιο τροφείο, το ύψος του οποίου καθορίζεται και 
αναπροσαρμόζεται με κοινή απόφαση των Υπουργών 
Οικονομικών και Εργασίας, Κοινωνικής Ασφάλισης και 
Κοινωνικής Αλληλεγγύης. 

Με την ίδια απόφαση καθορίζεται ο τρόπος, ο χρόνος 
και η διαδικασία καταβολής του τροφείου. 

ΚΕΦΑΛΑΙΟ ΙΓ' 

ΟΡΓΑΝΩΣΗ ΟΙΚΟΝΟΜΙΚΩΝ ΥΠΗΡΕΣΙΩΝ - 

ΚΑΘΗΚΟΝΤΑ 

Άρθρο 71 

Οργάνωση των Οικονομικών Υπηρεσιών 

του Ε.Φ.Κ.Α. 

Αρμόδιο υπηρεσιακό όργανο για την επιμελή και υπεύ¬ 
θυνη εκτέλεση των αποφάσεων του Δ.Σ. του Ε.Φ.Κ.Α. 
που αφορούν στην οικονομική διοίκηση, διαχείριση και 
λογιστική λειτουργία του, είναι οι οικονομικές υπηρεσίες 
και τα συγκροτούντο τις υπηρεσίες αυτές Κεντρικές και 
Περιφερειακές διευθύνσεις,Τμήματα, Γραφεία και υπάλ¬ 
ληλοι, η σύνθεση των οποίων θα καθορίζεται από τον 
οργανισμό της εσωτερικής λειτουργίας του. 

Άρθρο 72 

Υποχρεώσεις και ευθύνες 

1. Οι διατάκτες και ο Προϊστάμενος Οικονομικής Δι¬ 
αχείρισης του Ε.Φ.Κ.Α. ευθύνονται προσωπικά για την 
νόμιμη, έγκαιρη και ακριβή άσκηση των ανατεθειμένων 
σ' αυτούς οικονομικών αρμοδιοτήτων με τις διατάξεις 
του ν.4270/2014 όπως κάθε φορά ισχύει και της παρού- 
σης απόφασης. 

Οι διατάκτες ευθύνονται: 

α. για κάθε δαπάνη παρανόμως αναληφθείσα, κατα- 
λογιζόμενη σ'αυτούς 

β. Οι διατάκτες ασχέτως προς τις παραπάνω ευθύνες 
υποχρεούνται σε επανόρθωση κάθε ζημιάς, που προ- 
κλήθηκε στον Ε.Φ.Κ.Α. συνεπεία δόλου ή αμέλειας στην 
εκτέλεση των καθηκόντων, που τους έχουν ανατεθεί. 

2. Ο Προϊστάμενος της Διεύθυνσης Οικονομικής Δια¬ 
χείρισης έχει τις ακόλουθες υποχρεώσεις: 


α. Μεριμνά για την έγκαιρη κατάρτιση του Προϋπολο¬ 
γισμού - Απολογισμού και των Οικονομικών Καταστά¬ 
σεων. 

β. Μεριμνά για τον έλεγχο των κάθε είδους τίτλων 
πληρωμής για διαπίστωση ότι στηρίζονται στο νόμο, 
συνοδεύονται με πλήρη και νόμιμα δικαιολογητικά και 
οι σχετικές δαπάνες έχουν ενταλματοποιηθεί μέσα στα 
όρια της υπάρχουσας στη διάθεση του διατάκτου πί¬ 
στωσης. 

γ. Μεριμνά για τη νόμιμη, ορθή και αιτιολογημένη 
καταχώρηση των συμψηφιστικών και λογιστικών εγ¬ 
γραφών. 

δ. Μεριμνά για την τακτική εισαγωγή των πραγματο- 
ποιουμένων εισπράξεων υπέρ τρίτων και την έγκαιρη 
απόδοσή των. 

ε. Μεριμνά για την νόμιμη και ορθή είσπραξη των 
εσόδων. 

στ. Μεριμνά για τον έλεγχο των τίτλων είσπραξης. 

ζ. Μεριμνά για την είσπραξη των βεβαιουμένων εσό¬ 
δων και παρακολουθεί επιμελώς τα αρμόδια όργανα του 
Ε.Φ.Κ.Α., για την επιδίωξη της είσπραξης. 

η. Εισηγείται στο Δ.Σ. του Ε.Φ.Κ.Α. την έγκαιρη λήψη 
των νόμιμων μέτρων για την είσπραξη, καθώς και τη 
διακοπή του χρόνου παραγραφής των βεβαιουμένων 
εσόδων και δίωξη των αδικαιολογήτως καθυστερούντων 
την εξόφληση χρέους των οφειλετών του. 

θ. Μεριμνά για την τακτική εισαγωγή των πραγματο- 
ποιουμένων εισπράξεων. 

Τις ίδιες υποχρεώσεις έχουν και τα λοιπά όργανα της 
οικονομικής υπηρεσίας, αναλόγωςτων ανατιθεμένων σε 
αυτά από τον οργανισμό οικονομικών αρμοδιοτήτων. 

3. Τα αρμόδια όργανα για την εκκαθάριση και την εντο¬ 
λή πληρωμής των δαπανών και των παροχών (συντάξε¬ 
ων και ασθένειας) ευθύνονται αλληλεγγύως έναντι του 
Ε.Φ.Κ.Α. για κάθε εντολή πληρωμής, που δεν στηρίζεται 
στο Νόμο ή που έγινε χωρίς πίστωση ή κάθ' υπέρβαση 
της πίστωσης, που έχει χορηγηθεί ή που δεν συνοδεύεται 
από τα σχετικά δικαιολογητικά. 

4. Τα αρμόδια όργανα για την υπογραφή των επιταγών 
ευθύνονται προσωπικά για την έκδοση και την κανονική 
τους συμπλήρωση, σύμφωνα με τις κείμενες διατάξεις. 

5. Τα αρμόδια όργανα για τον έλεγχο της συμφωνί¬ 
ας των αντιγράφων των λογαριασμών του Ε.Φ.Κ.Α., 
που αποστέλλονται από τα Πιστωτικά Ιδρύματα με τις 
αντίστοιχες εγγραφές στο Βιβλίο Ημερολογίων και το 
Βιβλίο Επιταγών ευθύνονται προσωπικά για την έγκαιρη 
ενέργεια του ελέγχου και την άμεση έγγραφη αναφορά 
προς τον Διοικητή του Ε.Φ.Κ.Α. της τυχόν διαπιστουμένης 
ασυμφωνίας. 

Άρθρο 73 

Έλεγχος Διαχείρισης 

1.0 έλεγχος της διαχείρισης διενεργείται σύμφωνα με 
όσα ορίζονται στις ισχύουσες διατάξεις. 

2. Έλεγχος ενεργείται από τις αρμόδιες υπηρεσίες 
Επιθεώρησης του Ε.Φ.Κ.Α., σύμφωνα με τον Οργανισμό 
αυτού. 




Τεύχος Β' 1720/18.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 74 

Συμβάσεις για λογαριασμό του Ε.Φ.Κ.Α. 

1. Συμβάσεις, με τις οποίες δημιουργούνται υποχρεώ¬ 
σεις σε βάρος του Ε.Φ.Κ.Α., δεν δύνανται να συνομολο- 
γηθούν, εάν δεν προβλέπονται από τις γενικές ή ειδικές 
διατάξεις, που διέπουν τον Φορέα ή δεν συντελούν στην 
εκπλήρωση του σκοπού του. 

2. Για το κύρος κάθε σύμβασης του Ε.Φ.Κ.Α., απαιτείται 
ιδιωτικό έγγραφο, η μη τήρηση του οποίου συνεπάγεται 
την ακυρότητα της σύμβασης. 

3. Νόμιμος εκπρόσωπος του Ε.Φ.Κ.Α. για την σύναψη 
συμβάσεων, εφόσον δεν ορίζεται διαφορετικά από τις 
κείμενες διατάξεις, είναι ο Διοικητής του Ε.Φ.Κ.Α., ή τα 
εξουσιοδοτη μένα από το Δ.Σ. του Ε.Φ.Κ.Α. όργανα αυτού. 

Άρθρο 75 

Διαδικασία σύναψης συμβάσεων 

Η διαδικασία σύναψης συμβάσεων του ΕΦΚΑ ρυθμί¬ 
ζεται σύμφωνα με τις διατάξεις του ν. 4412/2016 όπως 
ισχύει κάθε φορά. 

Άρθρο 76 

Προμήθειες 

Οι κάθε φύσεως προμήθειες υλικών, αναλωσίμων ή μη, 
ενεργούνται από τον Ε.Φ.Κ.Α., σύμφωνα με τις ισχύουσες 
διατάξεις. 

Άρθρο 77 

Εκτέλεση εργασιών - 

μίσθωση κινητών πραγμάτων 

Για την εκτέλεση εργασιών με εξαίρεση την εκτέλεση 
Δημοσίων Έργων και την μίσθωση κινητών πραγμάτων, 
εφαρμόζονται αναλογικά οι διατάξεις του προηγούμε¬ 
νου περί προμηθειών άρθρου, όπως αυτές εκάστοτε 
ισχύουν. 

Άρθρο 78 

Εκμίσθωση κινητών πραγμάτων 

Για την εκμίσθωση κινητών πραγμάτων ισχύουν οι 
κείμενες διατάξεις. 

Άρθρο 79 

Εκποίηση κινητών πραγμάτων 

1. Κάθε εκποίηση άχρηστων κινητών πραγμάτων 
αποφασίζεται, ανεξάρτητα από ποσό, από το Δ.Σ. του 
Ε.Φ.Κ.Α., το οποίο ορίζει και τον τρόπο διενέργειάς 
της. Με την ίδια απόφαση ορίζονται οι υπάλληλοι του 
Ε.Φ.Κ.Α., οι οποίοι θα εποπτεύουν την παράδοση των 
άχρηστων κινητών πραγμάτων που εκποιούνται και των 
οποίων ο αριθμός δεν είναι μικρότερος των δύο. 

2.0 χαρακτηρισμός των κινητών πραγμάτων ως άχρη¬ 
στων γίνεται από επιτροπή, που συγκροτείται με απόφα¬ 
ση του Δ.Σ. του Φορέα και η οποία συντάσσει σχετική 
έκθεση εκτίμησης, στην οποία καθορίζεται και η ολική 
αξία των πραγμάτων που αποτελεί και το ελάχιστο όριο 
τιμήματος. 


3. Τα ποσά που ισχύουν εκάστοτε για την διαδικασία 
της απευθείας ανάθεσης προμηθειών, την διαδικασία 
πρόχειρου διαγωνισμού ή τακτικού διαγωνισμού έχουν 

ανάλογη εφαρμογή και για την διαδικασία εκποίησης 
κινητών πραγμάτων. 

4. Ο τακτικός πλειοδοτικός διαγωνισμός διενεργείται 
κατόπιν προκήρυξης με γραπτές, ανοικτές ή σφραγισμέ¬ 
νες προσφορές. 

5. Προκειμένου για πλειοδοτικό διαγωνισμό, οι προ¬ 
σφορές δεσμεύουν αυτούς που τις υποβάλλουν για 
τριάντα (30) ημέρες από την επομένη της ημερομηνίας 
του διαγωνισμού, εκτός εάν ορίζεται διαφορετικά στη 
διακήρυξη. 

Σε περίπτωση επανάληψης του διαγωνισμού οι προ¬ 
σφορές ισχύουν για τριάντα ημέρες από την ημέρα 
διεξαγωγής του, εφόσον έλαβαν μέρος σ' αυτόν οι εν¬ 
διαφερόμενοι. 

Σε ουδεμία περίπτωση επιτρέπεται ανάκληση των 
προσφορών. 

6. Ως προς το περιεχόμενο, τη δημοσίευση και την 
κοινοποίηση της ανακοίνωσης, το χρόνο γνωστοποίη¬ 
σης της προκήρυξης, τους όρους αυτής, την διαδικασία 
διεξαγωγής και την κατακύρωση του αποτελέσματος του 
διαγωνισμού, την παράταση και τη λήξη της προθεσμί¬ 
ας εκτέλεσης της σύμβασης, τέλος δε, τον αποκλεισμό 
από τους διαγωνισμούς και την επίλυση των διαφορών, 
εφαρμόζονται κατ'αναλογία οι διατάξεις του άρθρου 82 
της παρούσης, εφόσον δεν είναι αντίθετες στις διατάξεις 
του παρόντος άρθρου ή δεν ορίζεται διαφορετικά στην 
απόφαση, στη διακήρυξη ή στη σύμβαση. 

7. Η με απευθείας ανάθεση συμφωνία εκποίησης άχρη¬ 
στων κινητών πραγμάτων διενεργείται, σύμφωνα με τα 
οριζόμενα στην παράγρ. 3 του παρόντος άρθρου. 

Η αρμόδια υπηρεσία του Ε.Φ.Κ.Α. μπορεί να προβαίνει 
στη δημοσίευση πρόσκλησης προς τους ενδιαφερομέ¬ 
νους αγοραστές, μία φορά σε τουλάχιστον μία εφημε¬ 
ρίδα ημερήσιας κυκλοφορίας, πολιτικού ή εμποροοι- 
κονομικού περιεχομένου που εκδίδεται στην έδρα του 
Ε.Φ.Κ.Α. 

Στην περίπτωση αυτή δεν είναι απαραίτητη η κατάρ¬ 
τιση σύμβασης και η κατάθεση εγγύησης από τον αγο¬ 
ραστή, εκτός αν αυτό κριθεί σκόπιμο από την αρμόδια 
υπηρεσία του Ε.Φ.Κ.Α. 

8. Η παραλαβή των άχρηστων κινητών πραγμάτων 
γίνεται από τον πλειοδότη, στον οποίο αυτά κατακυρώ¬ 
θηκαν στις αποθήκες των κατά τόπους υπηρεσιών του 
Ε.Φ.Κ.Α. και με την εποπτεία υπαλλήλων του. 

Η καταβολή του χρηματικού ποσού, που αναλογεί 
από τον παραλαμβάνονται τα άχρηστα κινητά πράγμα¬ 
τα, γίνεται αμέσως με την ολοκλήρωση της παραπάνω 
διαδικασίας, εφόσον δεν ορίζεται διαφορετικά στην δι¬ 
ακήρυξη ή στη σύμβαση. 

9. Οταν πρόκειται για εκποίηση άχρηστων κινητών 
πραγμάτων, για τα οποία έχει χορηγηθεί άδεια ατε¬ 
λούς εισαγωγής, τηρείται πλέον των ανωτέρω και η 
διαδικασία, που προβλέπεται από την τελωνειακή 
νομοθεσία. 

10. Τα εκποιηθέντα άχρηστα κινητά πράγματα δια¬ 
γράφονται από τα μητρώα των περιουσιακών στοιχείων 

του Ε.Φ.Κ.Α. με μέριμνα της αρμόδιας υπηρεσίας καθώς 
και της υπηρεσίας, η οποία φέρεται χρεωμένη με αυτά. 

Αντίγραφα των πρακτικών της εκποίησης τηρούνται 
από τις αρμόδιες υπηρεσίες, τα οποία χρησιμεύουν ως 
δικαιολογητικά στοιχεία των μεταβολών που επήλθαν. 

Άρθρο 80 

Καταστροφή άχρηστων κινητών πραγμάτων 

1. Κάθε καταστροφή άχρηστων και μη εμπορεύσι- 
μων κινητών πραγμάτων αποφασίζεται από το Δ.Σ. του 
Ε.Φ.Κ.Α., το οποίο ορίζει και τον τρόπο διενεργείας της, 
κατόπιν εισήγησης της επιτροπής, που συγκροτείται 
σύμφωνα με την διάταξη της παραγρ. 2 του άρθρου 63 
τηςπαρούσης. 

Με την ίδια απόφαση ορίζονται οι υπάλληλοι του Ορ¬ 
γανισμού, οι οποίοι θα εποπτεύουν για την καταστροφή 
των παραπάνω πραγμάτων και ο αριθμός των οποίων 
δεν μπορεί να είναι μικρότερος από δύο. 

2. Ο χαρακτηρισμός των άχρηστων κινητών πραγμά¬ 
των ως μη εμπορευσίμων γίνεται από Επιτροπή, που 
αποτελείται από τρεις υπαλλήλους του Ε.Φ.Κ.Α., που ορί¬ 
ζεται με απόφαση του Δ.Σ. του Ε.Φ.Κ.Α., η οποία συγχρό¬ 
νως εισηγείται την λήψη των ενδεικνυομένων για κάθε 
περίπτωση μέτρων για την καταστροφή τους. 

3. Οταν πρόκειται για καταστροφή αχρήστων και μη 
εμπορευσίμων πραγμάτων, για τα οποία έχει χορηγηθεί 
άδεια ατελούς εισαγωγής, εφαρμόζεται εκτός από τα 
ανωτέρω και η διαδικασία, που προβλέπεται από την 
τελωνειακή νομοθεσία. 

4. Τα καταστραφέντα άχρηστα και μη εμπορεύσιμα 
πράγματα διαγράφονται από τα μητρώα των περιουσι¬ 
ακών στοιχείων του Ε.Φ.Κ.Α. με μέριμνα της αρμόδιας 
υπηρεσίας καθώς και εκείνης, για λογαριασμό της οποίας 
έγινε η καταστροφή και μετά οποία αυτή εφέρετο αρχι¬ 
κά χρεωμένη με βάση τα πρακτικά της Επιτροπής, που 
συγκροτήθηκε γι' αυτό το σκοπό. 

Άρθρο 81 

Ασφάλιση περιουσιακών στοιχείων 

1. Η ασφάλιση των περιουσιακών στοιχείων του 
Ε.Φ.Κ.Α με απόφαση του Δ.Σ που καθορίζει την έκτασή 
της γίνεται με δημοσίευση πρόσκλησης εκδήλωσης εν¬ 
διαφέροντος, που απευθύνεται προς τις Ασφαλιστικές 
εταιρείες, που λειτουργούν στην Ελλάδα για υποβολή 
σχετικών προτάσεων. 

2. Η δημοσίευση της πρόσκλησης εκδήλωσης ενδια¬ 
φέροντος γίνεται σε δύο ημερήσιες εφημερίδες, πολιτι¬ 
κού ή εμποροοικονομικού περιεχομένου, που εκδίδονται 
στην έδρα του Ε.Φ.Κ.Α., μία φορά ή δύο φορές με μέριμνα 
της αρμόδιας υπηρεσίας και κατά την κρίση της. 

Αντίγραφο της παραπάνω πρόσκλησης αποστέλλεται 
στην Ένωση Ελλήνων Ασφαλιστών για την ενημέρωση 
των μελών αυτής. 

3. Οι σχετικές προτάσεις των ενδιαφερομένων ασφα¬ 
λιστικών εταιρειών, πρέπει να υποβάλλονται μέσα σε 
οκτώ (8) ημέρες από την τελευταία δημοσίευση της 
πρόσκλησης και να συνοδεύονται απαραίτητα από ένα 
αντίγραφο οικονομικών καταστάσεων της τελευταίας 
χρήσης πριν την πρόσκληση δημοσίευσης εκδήλωσης 
ενδιαφέροντος. 


Προτάσεις που δεν πληρούν τις ανωτέρω προϋποθέ¬ 
σεις απορρίπτονται ως απαράδεκτες. 

4. Οι προτάσεις μαζί με τις οικονομικές καταστάσεις, δια¬ 
βιβάζονται στην αρμόδια υπηρεσία, η οποία εντόςτριάντα 
(30) ημερών απάτης τελευταίας δημοσίευσης πρόσκλησης 
εκδήλωσης ενδιαφέροντος πρέπει να υποβάλει πόρισμα 
αξιολόγησης των προτάσεων στο Δ.Σ. του Ε.Φ.Κ.Α. 

5. Η ανάθεση της ασφάλισης μεταξύ των επιλεγομένων, 
με βάση τα ανωτέρω κριτήρια, γίνεται με το συμφερότε- 
ρο ποσοστό επί του ασφαλιζομένου κεφαλαίου και δια 
κληρώσεως στην περίπτωση που έχουν το ίδιο ποσοστό. 

Οι εταιρείες που θα αναλάβουν θα είναι τουλάχιστον τρεις 
(3), αναλαμβάνουν για τον ίδιο χρόνο και την ίδια αναλογία 
την ασφάλιση των περιουσιακών στοιχείων του Ε.Φ.Κ.Α. 

6. Η απόφαση του Δ.Σ. για την επιλογή της Ασφαλιστι¬ 
κής εταιρείας ή των Ασφαλιστικών εταιρειών ανακοινώ¬ 
νεται εγγράφως στις Ασφαλιστικές εταιρείες, οι οποίες 
καλούνται εντός δέκα (10) ημερών να προβούν στην σύ¬ 
νταξη και υπογραφή των Ασφαλιστηρίων Συμβολαίων. 

ΚΕΦΑΛΑΙΟ ΙΕ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 82 

Μεταβατικές διατάξεις 

1. Στις μεταβατικές διατάξεις καθορίζεται ο τρόπος 
λειτουργίας του ΕΦΚΑ κατά το διάστημα της οικονομικής 
δραστηριότητας μέχρι την κατάργηση της Διεύθυνσης 
Διαχείρισης Οικονομικών των εντασσόμενων ΦΚΑ. 

2. Οι λογαριασμοί ταμιακής διαχείρισης των Φορέων, 
Κλάδων, Τομέων και Λογαριασμών που εντάσσονται 
στον ΕΦΚΑ εξακολουθούν να τηρούνται μόνο για κα¬ 
τάθεση εισφορών που αφορούν χρονικά διαστήματα 
έως 31/12/2016. 

3. Ειδικά για τα χρηματικά εντάλματα, που έχουν εκδοθεί 
το μήνα Δεκέμβριο από τα καταργούμεναΤαμεία (Υπηρε¬ 
σιακές Μονάδες) και αφορούν σε αποδοχές, συντάξεις μη¬ 
νάς Ιανουάριου, βοηθήματα και επιδόματα που ανάγονται 
στον πρώτο μήνα της έναρξης της λειτουργίας του Ε.Φ.Κ.Α., 
τηρούνται σε λογαριασμούς εκτός προϋπολογισμού και τα¬ 
κτοποιούνται με συμψηφιστικές εγγραφές κατά την έναρξη 
του Οικονομικού έτους του Ε.Φ.Κ.Α.. 

4. Λεπτομέρειες που δεν αναλύονται στο παρόν άρθρο 
εξειδικεύονται με διευκρινιστικές εγκυκλίους οδηγίες 
από τις Υπηρεσίες του αρμόδιου Υπουργείου. 

Άρθρο 83 

Έναρξη ισχύος 

Οι διατάξεις του παρόντος Κανονισμού εφαρμόζονται 
από 1/1/2017 εκτός και αν ορίζεται διαφορετικά σε κά¬ 
ποια άρθρα. 

Από την έναρξη ισχύος της παρούσας απόφασης παύει 
να ισχύει η αρ. πρωτ. Φ.ΕΦΚΑ/οικ. 59522/2205/29-12- 
2016 (ΦΕΚ 4486/2016, τ. Β') υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

